title: Kolmetoista siirtokuntaa

text: Kolmetoista siirtokuntaa () olivat joukko brittien Pohjois-Amerikkaan siirtokunta-ajalla vuodesta 1607 (Virginia) vuoteen 1732 (Georgia) perustamia siirtokuntia, jotka julistautuivat itsenäisiksi vuonna 1776. Näitä tapahtumia, joissa Yhdysvallat sai alkunsa, kutsutaan Amerikan vallankumoukseksi.


title: Kolmetoista siirtokuntaa

text: Siirtokunnat ryhmiteltiin kolmeen alueeseen: Uuden-Englannin siirtokuntiin ("New England Colonies"), keskisiin siirtokuntiin ("Middle Colonies") ja eteläisiin siirtokuntiin ("Southern Colonies").


title: Percy Oliver

text: Percival "Percy" Cole Oliver (1. huhtikuuta 1919 – 9. heinäkuuta 2011) oli australialainen uimari, joka kilpaili selkäuinnissa. Hän osallistui vuoden 1936 kesäolympialaisiin.


title: Percy Oliver

text: Seitsemäntoista vuoden iässä hän osallistui vuoden 1936 Berliinin kesäolympialaisiin, jossa sijoittui seitsemänneksi miesten 100 metrin selkäuinnissa. Kaksi vuotta myöhemmin hän voitti kultaa Brittiläisen imperiumin kisoissa Sydneyssä vuonna 1938. Hän voitti myös pronssia Australian uintijoukkueessa 3 x 110 jaardin sekauinnissa. Lisäksi hän kilpaili 110 jaardin vapaauinnissa.


title: Percy Oliver

text: Hän kuoli heinäkuussa 2011 92 vuoden iässä.


title: 2096 Väinö

text: 2096 Väinö on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä suomalaisen mytologian Väinämöisen mukaan, mutta nimi viittaa myös löytäjän veljeen Väinö Väisälään. Ennen nimeämistään asteroidi tunnettiin väliaikaisella tunnuksella 1939 UC. Koska Väinön absoluuttinen magnitudi (H) on 13,3, sen läpimitta on todennäköisesti välillä 5 - 12 kilometriä. Väinön radan inklinaatio on hyvin pieni, vain noin 0,99°.


title: The Blind Boys of Alabama

text: The Blind Boys of Alabama on yhdysvaltalainen gospel-yhtye. Se perustettiin vuonna 1939 "Alabama Institute for the Negro Blind" -koulussa, joka oli tarkoitettu sokeille mustaihoisille lapsille Alabaman Talladegassa. Yli 70-vuotisen uransa aikana yhtye on voittanut muun muassa viisi Grammy-palkintoa ja valittu "the Gospel Music Hall of Fame" -listalle. Yhtye on tehnyt yhteistyötä muun muassa Curtis Mayfieldin, Ben Harperin, Eric Claptonin, Princen ja Tom Waitsin kanssa sekä esiintynyt useissa yhdysvaltalaisissa televisio-ohjelmissa ja kansainvälisillä konserttikiertueilla.


title: The Blind Boys of Alabama

text: The Blind Boys of Alabama perustettiin sokeille mustaihoisille lapsille tarkoitetussa "the Alabama Institute for the Negro Blind" -koulussa Alabaman Talladegassa vuonna 1939. Perustamisen jälkeen yhtye esiintyi 40 vuoden ajan lähes yksinomaan mustalle gospel-yleisölle soittaen kirkoissa, konserttisaleissa ja jopa joillakin stadioneilla Yhdysvalloissa. Yhtyeen ensilevytys, hitiksikin noussut "I Can See Everybody's Mother But Mine", levytettiin Veejay-levymerkille vuonna 1948.


title: The Blind Boys of Alabama

text: 1960-luvulla yhtye tuki Martin Luther Kingin kansalaisoikeusliikettä. Yhtye koki uuden nousun suosioon vuonna 1983 hitillään "The Gospel at Colonus", jolla se alkoi tavoittaa myös laajempaa yleisöä. 1990-luvulla yhtye oli kahdesti ehdolla Grammy-palkinnon saajiksi ja esiintyi myös Valkoisessa talossa. Sittemmin se on saavuttanut viisi Grammy-palkintoa ja omien levytystensä lisäksi tehnyt yhteistyötä lukuisten yhdysvaltalaisten tunnettujen artistien kanssa.


title: Punainen silta

text: Punainen silta () on punainen silta Pietarin kaupungissa Venäjällä. Silta on 33,6 metriä pitkä ja 16,6 metriä leveä. Ensimmäinen silta tällä paikalla oli puinen ja rakennettu vuonna 1717. Vuosina 1808–1813 tehtiin uusi silta valuraudasta, arkkitehtina oli William Heste. Vuonna 1953 silta uusittiin jälleen, jolloin vaurautaosat korvattiin hitsatuilla teräskaarilla, arkkitehtina toimi V. V. Blaževitš. Siltaa on restauroitu myös vuonna 1998. Sillan nimi tulee sen punaisesta väristä.


title: BK Donetsk

text: BK Donetsk () on ukrainalainen koripalloseura Donetskista.


title: BK Donetsk

text: Seura perustettiin vuonna 2006, koska Donetskin kaupungista puuttui ammattilaismainen koripallojoukkue. Donetsk aloitti kolmannelta sarjaportaalta, josta se nousi kahden kauden aikana superliigaan. Kaudella 2008–2009 seura pääsi EuroChallengn karsintoihin, joista se kuitenkin putosi. Kotimaassa Donetsk selviytyi heti ensimmäisellä pääsarjakaudellaan loppuotteluihin, jotka se hävisi lopulta Azovmaš Mariupolille. Ensimmäisen kerran seura voitti superliigan runkosarjan kaudella 2010–2011, jolloin Donetskin lopullinen sijoitus oli pudotuspelien toinen.


title: BK Donetsk

text: Vuosina 2010–2012 joukkueen päävalmentajana toimi serbialainen Saša Obradović.


title: Once Sent from the Golden Hall

text: Once Sent from the Golden Hall on ruotsalaisen melodisen death metal -yhtye Amon Amarthin ensimmäinen täyspitkä albumi, joka julkaistiin vuonna 1998.


title: Šillukit

text: Šillukit ovat nilosaharalaista šillukin kieltä puhuva kansa Etelä-Sudanissa. He asuvat Valkoisen-Niilin länsirannalla Malakalin kaupungin lähistöllä. 1980-luvulla šillukeja arvioitiin olevan noin 370 000 henkeä.


title: Šillukit

text: Šillukit ovat Afrikan pohjoisin niloottikansa. Kielellisesti he kuuluvat pohjoiseen luo-ryhmään. Lähin sukukieli on anuak.


title: Šillukit

text: Kansan elinkeinoja ovat maanviljely, karjanhoito ja kalastus. Viljelyskasveihin kuuluvat pavut, maissi, hirssi, seesami ja tupakka. Kotieläiminä pidetään nautoja, lampaita ja vuohia. Niilillä harjoitetaan verkko- ja keihäskalastusta. Lisäksi metsästetään antilooppeja ja gaselleja ja aikaisemmin myös virtahepoja. Metsästys, karjan paimentaminen ja kalastus kuuluvat miesten tehtäviin. Naiset tekevät käsitöitä, työskentelevät kasvimailla ja valmistavat ruokaa.


title: Šillukit

text: Šillukit jakautuvat noin sataan patrilineaaliseen ja eksogamiseen klaaniin, jotka asuvat hajallaan 320 kilometrin pituisella alueella. Saman klaaniyhteisön jäsenten muodostamassa kylässä voi asua muutama tai jopa sata perhettä. Kylät sijaitsevat lähellä toisiaan Valkoisen-Niilin rannalla. Asumukset on rakennettu savesta ja kaisloista. Avioliiton yhteydessä sulhasen suku maksaa morsiamen perheelle myötäjäiset karjana ja vaimo siirtyy miehen kylään. Miehet menevät naimisiin 25-vuotiaina ja naiset yleensä teini-ikäisinä.


title: Šillukit

text: Kansalla on yhteinen kuningas "reth", jonka merkitys on lähinnä symbolinen ja uskonnollinen. Häntä pidetään etelästä 1500-luvulla saapuneen šillukien kulttuurisankarin ja ensimmäisen kuninkaan Njikangin ruumiillistumana. Sudanin itsenäistymisen jälkeen rethillä on ollut korkean oikeusviranomaisen asema. Hänen asuinpaikkansa on Kodok (entinen Fashoda).


title: Šillukit

text: Vain pieni osa šillukeista on muslimeja. Perinteisen uskonnon keskushahmo on maailman luonut hedelmällisyyden jumala Džuok, jonka välittäjänä toimii Njikang ja häntä edustava kuningas. Tärkeimpiä juhlia ovat sateen tulo ja ensimmäinen sadonkorjuu, jonka yhteydessä uhrataan uutispuuroa. Jokaisella klaanilla on Njikangin hengen asuttama pyhäkkö.


title: Kokuškinin silta

text: Kokuškinin silta () on yksi Gribojedovin kanavan ylittävistä silloista Pietarissa Venäjällä. Silta on 18,92 metriä pitkä ja 13,10 metriä leveä. Sen nimi tulee Vasili Kokuškin -nimisestä kauppiaasta, jonka liike oli aikoinaan sillan vieressä.


title: Kokuškinin silta

text: Paikalle valmistui ensimmäinen puinen silta vuonna 1790. Vuonna 1872 puinen silta uusittiin. Sillan rapistuttua rakennettiin toisen maailmansodan jälkeen kokonaan maatukia myöten uusi eli nykyinen silta, joka valmistui 1946. Sillassa on puupaalutuksen varaan perustetut maatuet ja kahdeksan teräksistä hitsattua I-kannattajaa. Päällirakenteen muodostaa teräsbetoninen laatta, ajoradan pinnoitteena on diabaasikiveys. Maatuet on verhoiltu graniitilla.


title: Marius Broening

text: Marius Broening (s. 24. lokakuuta 1983 Herrenberg, Saksan liittotasavalta) on saksalainen pikajuoksija ja EM-mitalisti.


title: Marius Broening

text: Broening kuului Saksan pikaviestijoukkueeseen sen sijoituttua Helsingin MM-kilpailuissa 2005 seitsemänneksi ja Göteborgin EM-kilpailuissa 2006 viidenneksi. Barcelonan EM-kilpailuissa 2010 Broening voitti Saksan pikaviestijoukkueessa pronssia Ranskan ja Italian jälkeen ajalla 38,44.


title: Marius Broening

text: Broeningin henkilökohtainen ennätys 100 metrin juoksussa on 2,5 m/s vastatuuleen Ulmissa 4. heinäkuuta 2009 juostu 10,24 sekuntia ja sisäradoilla 60 metrin juoksussa Sindelfingenissä 23. helmikuuta 2008 juostu 6,60 sekuntia.


title: Jochen Both

text: Jochen Both (s. 18. huhtikuuta 1941) on saksalainen yleisurheilija. Budapestin EM-kilpailuissa 1966 hän juoksi 4 × 400 metrin viestissä Puolan ja Länsi-Saksan jälkeen pronssille sijoittuneessa Itä-Saksan joukkueessa yhdessä Günter Klannin, Michael Zerbesin ja Wilfried Weilandin kanssa.


title: Malakal

text: Malakal on kaupunki Etelä-Sudanissa. Se sijaitsee Valkoisen-Niilin rannalla lähellä Sobatjoen suuta ja Sudanin rajaa. Matkaa Etelä-Sudanin pääkaupungista Jubasta on noin 650 kilometriä maanteitse suoraan pohjoiseen. Asukkaita on 130 000 henkeä (vuonna 2005).


title: Malakal

text: Kaupunki on Ylä-Niilin osavaltion ja Malakalin piirikunnan keskus. Suurin osa asukkaista on dinkoja, nuereja ja šillukeja. Malakalissa on satama, lentokenttä ja yliopisto. Sudanin sisällissodan aikana siellä oli Sudanin armeijan varuskunta. Marraskuussa 2006 kaupungissa käytiin verinen yhteenotto Sudanin armeijan ja Sudanin kansan vapautusarmeijan välillä.


title: 4015 Wilson-Harrington

text: 4015 Wilson-Harrington on Maan lähelle tuleva pikkuplaneetta, joka kuuluu Apollo-asteroideihin. Se tunnetaan myös komeettana 107P/Wilson-Harrington. Wilson-Harrington onkin yksi niistä poikkeustapauksista, jotka luokitellaan sekä komeetoiksi että pikkuplaneetoiksi. Muita ovat 2060 Chiron (95P/Chiron), 7968 Elst-Pizarro (133P/Elst-Pizarro), 60558 Echeclus (174P/Echeclus) ja 118401 LINEAR (176P/LINEAR).


title: 4015 Wilson-Harrington

text: Wilson-Harringtonin löysivät alun perin komeettana A. G. Wilson ja R. G. Harrington 19. marraskuuta vuonna 1949. E. F. Helin löysi sen uudestaan Apollo-asteroidiksi luokiteltuna pikkuplaneettana 15. marraskuuta vuonna 1979, ja se sai pikkuplaneettojen tapaan väliaikaisen tunnuksen, mikä tässä tapauksessa oli 1979 VA. Myöhemmin kuitenkin havaittiin, että komeetta Wilson-Harrington ja pikkuplaneetta 1979 VA olivat sama taivaankappale. Se luokiteltiin sekä komeetaksi että pikkuplaneetaksi ja tunnettiin tästedes komeettojen tapaan löytäjiensä mukaan nimellä Wilson-Harrington. Sen läpimitta on noin 4 kilometriä, ja se pyörähtää akselinsa ympäri 6,1 tunnissa.


title: Puutrumpetti

text: Puutrumpetti on vanhakantainen Karjalasta kotoisin oleva puupuhaltimiin kuuluva soitin, josta tulee hyvin erikoinen ontto puumainen ääni.


title: Puutrumpetti

text: Ruotsin vallan aikana Suomessa postimiehet käyttivät puutrumpettia maaseudulla.


title: Itämainen kylmä halli

text: Itämainen kylmä halli oli Tampereella sijainnut rakennus. Vuonna 1902 arkkitehti Georg Schreck suunnitteli kauppapaikan Itäisenkadulle, nykyiseen Aleksis Kiven katu 26:een. Kauppapaikkaa kutsuttiin Tampereella yleisesti ”kylmäksi halliksi”. Katettu mutta avoseinäinen basaarityyppinen myymälärakennus oli jaettu lukuisiin pieniin kojuihin, joissa myytiin vaatetavaraa, jalkineita ja erilaista rihkamaa. Poikkeuksellisen erikoinen rakennus säilyi vuoteen 1964 saakka. Ehkä rakennuksen arkkitehtuuriin voi ajatella vaikuttaneen turkkilaisen rakennustaiteen. Georg Schreckin Carl-isähän oli taistellut turkkilaisia vastaan ja ilmeisesti Georgin kolmas etunimi Ismael oli turkkilaista perua.


title: Otra Oy:n liiketalo

text: Otra Oy:n eli Tampereen rakennuskonttorin liiketalo on Georg Schreckin piirtämä jugendrakennus Tampereella, Nalkalan kaupunginosassa. Se sijaitsee Hämeenkatu 23:ssa ja valmistui 1912. Kuusikerroksisen talon julkisivut ovat kansallisromanttiseen tyyliin muurattua graniittia. Alempien kerrosten ikkunat ovat suuret, ja niiden päällä olevat ulkoseinät on tuettu pystysuuntaisilla rakenne-elementeillä. Talon runkosuunnitelmia varten Georg Schreck kävi tutkimassa uudenaikaisia rakenteita muun muassa Helsingissä. Otran talon runko tehtiin teräsbetonipilareista ja niiden kannattamista pitkistä teräsbetonipalkeista.


title: Schreckin talo

text: Schreckin talo on Georg Schreckin vuonna 1902 vanhemmalle veljelleen, Tampereen kaupungin ensimmäiselle kunnallispormestarille Karl Hjalmar Schreckille suunnittelema talo Huhtimäenkatu 5:ssä Jussinkylässä. Schreckin talo on selvästi jugendhenkinen. Kadulta pihalle johtavan portaalin päällys on koristeltu kukka-aihein. Toisaalta rakennuksessa on myös klassistista ornamentiikkaa kuten muun muassa kattovyöhykkeen koristepäädyn palmetit.


title: Schreckin talo

text: Myös Georg Schreckin vähän myöhemmin perheelleen suunnittelema uusi huvila, Pohtola, oli tyylillisesti jugendia. Se oli tunnelmallinen ja sen arkkitehtuurissa näkyi vanhan suomalaisen rakennuskulttuurin ja luonnon antamat vaikutukset.


title: Theobald

text: Theobald (n. 1090–1161) oli Canterburyn arkkipiispa.


title: Theobald

text: Theobaldin perhe oli Thiervillen alueelta Ranskasta. Historioitsija Frank Barlowin mukaan hän saattoi olla seuraajansa Thomas Becketin kaukainen sukulainen, koska hän oli kotoisin samalta seudulta Normandiasta. Hänen veljestään Walterista tuli myös piispa. 1100-luvun alussa hänestä tuli benediktiinimunkki normandialaisessa Becin luostarissa, jossa hänet ylennettiin prioriksi vuonna 1127.


title: Theobald

text: Kuningas Tapani valitsi hänet arkkipiispaksi vuonna 1138 sivuuttaen samalla oman veljensä Winchesterin piispan Henryn, joka oli auttanut häntä valtaannousussa. Walesin kirkon itsenäisyyttä koskeneen kiistan paavi Eugenius III ratkaisi vuonna 1147 Canterburyn hyväksi toteamalla, että St David'sin piispa Bernardin tulee olla "henkilökohtaisesti tottelevainen" Theobaldille, mutta Walesin kirkollinen status määriteltäisiin kuulemisessa seuraavana vuonna. Bernardin kuoleman vuoksi Theobaldin onnistui kuitenkin nimittää yhteistyöhaluisempi piispa.


title: Theobald

text: Johannes Salisburylaisen mukaan Theobald halusi Thomas Becketin seuraajakseen, mikä lienee ollut syynä siihen, että hän halusi tavata Becketin ja kuninkaan ennen kuolemaansa. Ilmeisesti hän uskoi Becketin pystyvän hallitsemaan kuningasta kirkon eduksi. Hän kuoli 18. huhtikuuta 1161.


title: Umar Kemiläinen

text: Umar Kemiläinen (ent. Veli-Matti Kemiläinen, s. 3. maaliskuuta 1982 Vantaa) on suomalainen entinen amatööri- ja ammattilaistason nyrkkeilijä.


title: Umar Kemiläinen

text: 14-vuotiaana uransa aloittanut Kemiläinen voitti Pekka Mäen valmentamana SM-pronssia vuonna 2000, SM-hopeaa vuonna 2005 ja SM-kultaa vuonna 2006. Hän myös otteli kerran maailmanmestaruuskisoissa ja kuului kolmen vuoden ajan Suomen maajoukkueeseen.


title: Umar Kemiläinen

text: Ammattilaiseksi Kemiläinen siirtyi vuonna 2006. Hän kävi vajaassa vuodessa viisi ottelua voittaen niistä jokaisen. Vuoden 2007 ramadanin aikana hän sai ruokamyrkytyksen, joka päätti hänen uransa. Hän kuitenkin toimi jonkin aikaa nyrkkeilyvalmentajana Turkissa. Kemiläinen ei silti ole poissulkenut mahdollisuutta jatkaa uraansa.


title: Umar Kemiläinen

text: Kemiläisestä on tehty lukuisia haastatteluja ja dokumentteja, joista tunnetuin lienee Mohamed El Abouidin ohjaama "Vasen vartaloon" vuodelta 2007.


title: Umar Kemiläinen

text: Kemiläinen kiinnostui islamista jo 8-vuotiaana, mutta kääntyi muslimiksi virallisesti 20-vuotiaana. Vuonna 2006 hän vaihtoi Veli-Matti -etunimensä Umariksi.


title: S/2004 (45) 1

text: S/2004 (45) 1 on päävyöhykkeen asteroideihin kuuluvan pikkuplaneetta Eugenian pienempi ja sisempi kuu. Sen löysivät F. Marchis, M. Baek, P. Descamps, J. Berthier, D. Hestroffer, ja F. Vachier 14. helmikuuta vuonna 2004. Kuun läpimitta on todennäköisesti vain 6 kilometriä. Toinen Eugenian kuista on nimeltään Petit-Prince.


title: Shinji Takahira

text: Shinji Takahira (, s. 18. heinäkuuta 1984 Asahikawa) on japanilainen pikajuoksija ja olympiamitalisti.


title: Shinji Takahira

text: Takahira kuului Japanin pikaviestijoukkueeseen sen voitettua Pekingin kesäolympialaisissa 2008 pronssia ajalla 38,15. 200 metrillä hän karsiutui puolivälierissä. Ateenassa 2004 Takahira oli Japanin pikaviestijoukkueen mukana neljäs, ja 200 metrillä hän karsiutui alkuerissä. Lontoossa 2012 hän karsiutui 200 metrin välierissä ja kuului viidenneksi sijoittuneeseen Japanin pikaviestijoukkueeseen.


title: Shinji Takahira

text: Takahira karsiutui MM-kisojen 200 metrillä alkuerissä Helsingissä 2005, puolivälierissä sekä Osakassa 2007 että Berliinissä 2009 ja välierissä Daegussa 2011.


title: Shinji Takahira

text: Vuoden 2006 Aasian kisoista Takahira saavutti pikaviestissä hopeaa ja 200 metrillä pronssia. Aasian-mestaruuskilpailuista Takahira saavutti Guangzousta 2009 pikaviestin kultaa ja 200 metrillä hopeaa.


title: Shinji Takahira

text: Takahiran henkilökohtainen ennätys 100 metrin juoksussa on Hiroshimassa 29. huhtikuuta 2009 juostu 10,20 sekuntia ja 200 metrin juoksussa Hiroshimassa 26. kesäkuuta 2009 juostu 20,22 sekuntia.


title: Phil Zuckerman

text: Philip (Phil) Zuckerman on yhdysvaltalainen uskontososiologi. Hän on julkaissut muun muassa teokset "Invitation to the Sociology of Religion" (2003) ja "Society without God" (2008).


title: Seppo Löytty

text: Seppo Kalervo Löytty, (s. 18. toukokuuta 1929 Urjala) on suomalainen pappi, teologian tohtori ja kirjailija. Hän on kirjoittanut kirjoja, jotka käsittelevät lähetystyön, kirkon, elämänkatsomuksen, sukututkimuksen ja hengellisiä teemoja. Seppo Löytty syntyi Urjalassa Toivo Löyttyn ja Fanny Löyttyn, s. Rintala, perheeseen. Toivo Löytty työskenteli rautateillä, lopulta ylikonduktöörinä. Seppo avioitui vuonna 1953 lehtori Kirsti Helena Saarimäen kanssa. Perheeseen syntyi viisi poikaa: Jaakko 1955, Heikki 1957, Sakari 1959 , Mikko 1961 ja Olli 1966.


title: Seppo Löytty

text: Seppo Löytty valmistui ylioppilaaksi Tampereen klassillisesta lyseosta vuonna 1949, minkä jälkeen hän opiskeli Helsingin yliopistossa teologian kandidaatiksi 1953, lisensiaatiksi 1969 ja teologian tohtoriksi 1971. Löytty vihittiin papiksi Tampereella vuonna 1954. Löytty suoritti alemman pastoraalitutkinnon 1962 ja ylemmän 1971 .


title: Seppo Löytty

text: Vuosina 1957–1967 Seppo Löytty toimi Suomen Lähetysseuran palveluksessa Lounais-Afrikassa. Hän toimi Engelan poikakodin johtajana, Elimin pappisseminaarin lehtorina, United Lutheran Theologians –seminaarin opettajana ja rehtorina. Vuosina 1961–1962 sekä 1970 Löytty toimi Tampereen hiippakunnan lähetyssihteerinä. Vuosina 1967–1970 Löytty oli Tampereen seurakuntien diakoniapastorina, vuosina 1970–1973 Ylöjärven kirkkoherrana ja vuosina 1974–1982 Mikkelin tuomiorovastina. Kansan Raamattuseuran julistustyöntekijänä Löytty oli vuosina 1982–1984 ja 1987–1988. Makumiran teologisessa korkeakoulussa Tansaniassa opettajana sekä Suomen Lähetysseuran lähetyskasvatussihteerinä vuosina 1988–1992, jolloin siirtyi eläkkeelle. Lisäksi Löytty on toiminut luottamustehtävissä mm. Suomen ja Ambo-Kavangon kirkkojen sekä Luterilaisen Maailman Liiton piirissä .


title: Rodolfo Rodríguez

text: Rodolfo Sergio Rodríguez Rodríguez (s. 20. tammikuuta 1956 Montevideo) on entinen uruguaylainen jalkapallomaalivahti. Hän on edustanut maataan useammin kuin kukaan toinen pelattuaan Uruguayn jalkapallomaajoukkueessa 79 ottelussa vuosien 1976 ja 1986 välillä.


title: Renault RS27

text: Renault RS27 oli Renault’n, Red Bullin, Lotuksen, Williamsin ja Caterhamin Formula 1 -tallien käyttämä moottori. Moottorilla kilpailtiin kausina 2007–2013 ja sillä saavutettiin neljä kuljettajien ja valmistajien maailmanmestaruutta.


title: Marsin ikävä ja muita kertomuksia

text: Marsin ikävä ja muita kertomuksia on M. G. Soikkelin vuonna 2007 ilmestynyt tieteisnovellikokoelma. Teoksen julkaisi Turbator.


title: Korkein kansanneuvosto

text: Korkein kansanneuvosto (koreaksi 최고인민회의; "Choego Inmin Hoeui") on Korean demokraattisen kansantasavallan yksikamarinen parlamentti ja maan perustuslain mukaan maan korkein päättävä elin. Korkeimman kansanneuvoston kokoamisesta ja valtaoikeuksista säädetään perustuslain artikkeleissa 87-99. Tällä hetkellä parlamentissa on 687 kansanedustajaa, yksi maan jokaisesta vaalipiiristä.


title: Korkein kansanneuvosto

text: Korkeimman kansanneuvoston edustajat valitaan viisivuotiskaudeksi suoralla kansanvaalilla. Perustuslain 89 §:n mukaan kansanneuvostovaalit ovat yleiset, yhtäläiset, suorat ja salaiset. Tämä ei kuitenkaan tarkoita, että kyseessä olisi demokraattisesti valittu elin, koska maassa ei ole toimivaa monipuoluejärjestelmää. Käytännössä jokaisessa vaalipiirissä on vain yksi ehdokas, joka valitaan maassa toimivan kansanrintaman, Demokraattisen isänmaan yhdistämisen rintaman paikallisosastojen kokouksissa. Kyseinen rintama on maata hallitsevan Korean työväenpuolueen dominoima. Käytännössä suurin osa Korkeimman kansanneuvoston jäsenistä onkin Korean työväenpuolueen jäseniä.


title: Korkein kansanneuvosto

text: Jokaisella 17 vuotta täyttäneellä Korean demokraattisen kansantasavallan kansalaisella on äänioikeus ja samalla myös äänestysvelvollisuus. Periaatteessa jokaisella äänioikeutetulla on oikeus äänestää joko demokraattisen rintaman yhtenäislistan ehdokkaan puolesta tai häntä vastaan. Äänestyspaikalla äänioikeutetulle annetaan äänestyslippu, johon on painettu valmiiksi vaalipiirin ehdokkaan nimi. Mikäli äänestäjä hyväksyy ehdokkaan, hän taittelee vaalilipun ja pudottaa sen äänestysuurnaan. Mikäli hän haluaa äänestää vastaan, hänen tulisi yliviivata ehdokkaan nimi. Äänestäjän käytettävissä on äänestyskoppi ja kynä ehdokkaan yliviivaamista varten. Käytännössä maan turvallisuusviranomaiset valvovat tiukasti vaalitoimitusta, ja ehdokasta vastaan äänestänyttä pidetään poliittisesti epäluotettavana. Häntä uhkaa usean vuoden vankileirituomio. Käytännössä jo äänestyspaikan kynän vilkaiseminen voi johtaa pidätykseen.


title: Korkein kansanneuvosto

text: Korkein kansanneuvosto on periaatteessa maan korkein päättävä elin. Se ei kuitenkaan ole parlamentti sanan perinteisessä mielessä, koska se työskentelee vain muutaman päivän vuodessa. Yleensä se kokoontuu muutaman päivän kestävään istuntoon kahdesti vuodessa, keväällä ja syksyllä. Kansanneuvosto voi kokoontua myös ylimääräiseen istuntoon, mikäli puhemiehistö kutsuu sellaisen koolle tai vähintään kolmasosa kansanedustajista sellaista esittää.


title: Korkein kansanneuvosto

text: Korkeimman kansanneuvoston tehtäviin kuuluvat lain mukaan maan perustuslain säätäminen ja muuttaminen, maan politiikan yleisten suuntaviivojen määrääminen, maan talousarvion päättäminen, parlamentin puhemiehen ja muun 14 puhemiehistön jäsenen valinta, maan puolustusneuvoston puheenjohtajan ja jäsenten valinta, maan presidentin, varapresidentin ja ministereiden valinta sekä eräiden muiden korkeiden virkamiesten vaali. Kansanneuvosto ottaa myös vastaan ja hyväksyy maan hallituksen kertomukset maan tilasta ja poliittisesta kehityksestä. Käytännössä hallituksen selonteot hyväksytään keskustelematta, ja kansanneuvostolle tehdyt esitykset henkilövaaleihin hyväksytään yksimielisesti.


title: Korkein kansanneuvosto

text: Korkeimman kansanneuvoston kokousten väliaikoina (siis käytännössä aina) parlamentin tehtäviä hoitaa Korkeimman kansanneuvoston puhemiehistö. Sen puheenjohtaja oli vuoteen 1972, jolloin maalle luotiin presidentinvirka, myös Korean demokraattisen kansantasavallan valtionpäämies. Presidentti Kim Il-Sungin kuoleman jälkeen tämä nimitettiin maan ikuiseksi presidentiksi, ja samalla maan puolustusneuvoston puheenjohtajan Kim Jong-Ilin virka katsottiin maan korkeimmaksi. Teoriassa kansanneuvoston puhemiestön puheenjohtajasta (tällä hetkellä Kim Yong-nam) tuli kuitenkin uudelleen maan valtionpäämies. Hän ottaa esimerkiksi vastaan maahan akkreditoitujen suurlähettiläiden nimityskirjat.


title: Korkein kansanneuvosto

text: Korkeimman kansanneuvoston puhemiehistö vastaa lainsäädäntötyöstä maan parlamentin istuntojen ulkopuolella. Se valvoo perustuslain ja lakien noudattamista sekä hallituksen ja valtion elinten toimintaa. Se voi luoda uusia ministeriöitä sekä lopettaa vanhoja, samoin se vastaa Korkeimman kansanneuvoston toimintavaltaan kuuluvista henkilönimityksistä istuntokausien ulkopuolella. Puhemiehistö myös valmistelee kansanneuvoston istunnot ja kansanneuvostovaalit. Se hyväksyy sopimukset muiden valtioiden kanssa. Kansanneuvoston puhemiehistö voi päättää myös erityisistä armahduksista.


title: Korkein kansanneuvosto

text: Korkeimman kansanneuvoston edeltäjä oli väliaikainen kansanneuvosto, jonka kunnanvaltuustot valitsivat vuonna 1946. Virallisesti väliaikainen kansanneuvosto katsoi edustavansa koko Korean kansaa, mutta käytännössä vaalit pantiin toimeen vain Neuvostoliiton miehitysvyöhykkeellä. Väliaikainen kansanneuvosto puolestaan valitsi väliaikaisen kansankomitean, joka otti vastuulleen hallitusvallan Neuvostoliiton miehitysvyöhykkeellä ennen perustuslain hyväksymistä ja vaalien järjestämistä. Kansanneuvosto valitsi myös perustuslakikomitean, jonka tarkoituksena oli kirjoittaa maalle (tässä vaiheessa vielä koko Korealle) perustuslaki. Väliaikainen kansanneuvosto hyväksyi perustuslain väliaikaisesti erityisistunnossa 28. huhtikuuta 1948. Ensimmäiset perustuslain mukaiset Korkeimman kansanneuvoston vaalit järjestettiin 25. elokuuta samana vuonna. Virallisten tietojen mukaan äänestysvilkkaus vaaleissa oli hyvin korkea, 99,97 % äänioikeutetuista käytti äänioikeuttaan. Annetuista äänistä 98,49 % annettiin kansanrintaman yhtenäislistojen ehdokkaille. Kansanrintaman yhtenäislistoilta valittiin kansanneuvostoon 212 jäsentä. Parlamentissa oli mukana myös 360 edustajaa, jotka valitsi "Eteläisen Korean väestön edustajien kansanneuvosto". Näin ollen valitun parlamentin 572 edustajan katsottiin edustavan koko Korean kansaa. Näin valittu Korkein kansanneuvosto piti ensimmäisen varsinaisen istuntonsa 2.-10. syyskuuta 1948. Istunnossaan se hyväksyi lopullisesti Korean demokraattisen tasavallan perustuslain. Se myös vahvisti Kim Il-Sungin hallituksen aseman 9. syyskuuta.


title: Korkein kansanneuvosto

text: Vaalien seurauksena parlamentin 687 paikasta 606 kuuluu hallitsevalle Korean työväenpuolueelle. Korean sosiaalidemokraattisella puolueella on 50 edustajaa ja Cheondogyolainen Ch'ôngu -puolueella 22 edustajaa. Kolme edustajaa eivät edusta mitään puoluetta. Lisäksi kuusi edustajaa edustaa Japanissa asuvia pohjoiskorealaisia. Heidät valitaan Japanissa toimivan Ch'ongryŏn-järjestön kautta. Myös heitä pidetään virallisesti puolueettomina.


title: DARPA Grand Challenge

text: DARPA Grand Challenge on DARPAn järjestämä automatisoitujen autojen palkintokilpailu. Autot ovat täysin tietokoneohjattuja, ja jos joukkue joutuu käyttämään ainoaa sallittua kauko-ohjausta eli auton pysäytystä, se tietää diskausta. Autot ovat autoteknisesti täysin tavallisia ja myös tietokoneet ja sensoritkin ovat useimmilla joukkueilla tavallisia, mutta mikä tekee kisaan osallistuvista autoista erikoisia ja mikä on kaikkein haastavinta, on niiden ohjelmistot. Siksi se on enemmänkin tietotekniikkakilpailu kuin autokilpailu.


title: Robottiauto

text: Automatisoitu auto, usein myös itseohjautuva auto tai robottiauto, on auto, joka on kokonaan tietokoneen ohjaama ja pystyy ympäristöään havainnoimalla ajamaan ja navigoimaan itsenäisesti.


title: Robottiauto

text: Tietokone tekee ajoneuvon ohjaamisen vaatimat päätökset antureilla kerättävän tiedon avulla. Antureina käytetään mm. kameroita, kiihtyvyysantureita, mikrofoneja ja lidar-sensoreita, joiden avulla auto havaitsee muut tielläliikkujat ja osaa tarvittaessa reagoida myös yllättäviin tilanteisiin. Lisäksi tietokone käyttää paikannusjärjestelmää (GPS) ja 3D-mallia, jossa on auton navigointiin tarvittava reaaliaikainen maantieteellinen data.


title: Robottiauto

text: Robottiautolla tarkoitetaan viisitasoisessa luokituksessa tason 5 autoa, jolla tarkoitetaan täysin autonomiseen liikkumiseen kykenevää ajoneuvoa.


title: Robottiauto

text: Robottiautojen hyötyinä on säästää ammattiliikenteen kuljetuskustannuksista korvaamalla kuljettaja ja saada ajoneuvo ympärivuorokautiseen ajoon. Robottiautojen avulla on mahdollista vähentää liikenneonnettomuuksia, jotka johtuvat ihmisen ajovirheestä tai muusta inhimillisestä. Robottiautot saattavat vähentää liikenteen polttoaineenkulutusta ja hiilidioksidipäästöjä. Myös vanhukset, lapset ja vammaiset pystyvät käyttämään robottiautoja.


title: Robottiauto

text: Autonomisten autojen potentiaalisina hyötyinä listataan usein vähentyneet infrastruktuuri- ja kuljetuskustannukset sekä parempi turvallisuus ja liikennerikkomusten vähentyminen. Saavutettavista hyödyistä huolimatta autonomisiin ajoneuvoihin liittyy useita haasteita esimerkiksi teknologian, lainsäädännön, turvallisuuden ja yksityisyyden suojan osalta. Robottiautojen ei tarvitse olla täydellisiä auton ohjaamisessa, vaan riittää että kyetään ihmistä parempaan suoritukseen. Esimerkiksi Yhdysvalloissa vuonna 2017 kuoli yli 40 000 ihmistä liikenneonnettomuuksissa ihmisten ohjaamina.


title: Robottiauto

text:
Robottiauton älystä huolehtii supertietokonetta vastaava laskentateho. Kehityksessä aluksi käytettiin tavallisia suorittimia (CPU), mutta pian huomattiin näytönohjainten eli erillisten grafiikkapiirien (GPU) laskentatehon soveltuvan paremmin robottiautojen tarpeisiin. Esimerkiksi näytönohjainvalmistajana tunnettu Nvidia kehittää laskentapiirejä robottiautojen supertietokoneiksi.
Pegasus-piiri kykenee 320 triljoonaan laskuoperaatioon sekunnissa, mikä mahdollistaa tason viisi autonomisen ajamisen. Piiriä aletaan toimittaa autonvalmistajille vuonna 2018.


title: Robottiauto

text: Robottiautojen kehityksessä pitkällä ovat Googlen emoyhtiön Alphabetin omistama Waymo, sähköautojen valmistaja Tesla, General Motors, Lyft ja Uberille autoja toimittva Volvo.


title: Robottiauto

text: Kaikki robottiautot eivät ole sähköautoja. Autonvalmistaja Fordin mukaan robottiautoja on järkevämpää rakentaa hybridiautoista kuin sähköautoista. Tämä liittyy siihen, että hybridiauto ei ole poissa liikenteestä sähköauton latausaikojen verran. Hybridiautoa pystytään pitämään ajossa 20 tuntia vuorokaudessa. Hybridiauto ei myöskään kärsi sähköauton tavoin kylmästä säästä, joka lyhentää sähköauton ajomatkaa. Toinen syy siihen miksi robottiautoja rakennetaan hybridiautoista on se, että autonomiseen ajoon tarvittava tekninen järjestelmä kuluttaa runsaasti sähköä, 2-4 kilowattituntia, mikä vastaa 50-100 kannettavan tietokoneen sähkönkulutusta. Tämä rasite heikentää sähköauton akunkestoa.


title: Robottiauto

text: Robottiautojen yleistymiseen liittyy yhteiskäyttöautojen suosion kasvu. Tämä liittyy siihen, että autot ovat 95 prosenttia ajasta pysäköityinä eivätkä ajossa. Autojen käyttöastetta on siis mahdollista nostaa tekemällä liikkuvuudesta palvelu. Toisaalta tämä tarkoittaa sitä, että uusia autoja ei enää myydä yhtä paljon ja autokanta pienenee. Autokannan pienentymisellä on puolestaan vaikutuksia liikennemääriin, sillä suuri osa kaupungin kaduilla ajavista kiertää kortteleita etsien pysäköintipaikkaa sekä pienentynyt pysäköintitarve mahdollistaa pysäköintialueiden muuttamisen esimerkiksi puistoiksi.


title: Robottiauto

text: Testiradoilla itseohjautuvia autoja on esitelty jo 1960-luvulla, jolloin Englannin Berkshiressa demonstroitiin tekniikkaa käyttäen muun muassa hydraulisesti kontrolloitavaa Citroën DS autoa. Testiradan tiehen oli upotettu kaapeli, jonka auton edessä ja takana olevat sensorit pystyivät havaitsemaan. Auto kulki luotettavasti lähes 130 km/h nopeudella myös lumisella ja jäisellä kelillä. Automaattinen ohjaus todettiin testeissä ihmiskuskia tarkemmaksi. Tekniikassa oli ongelmansa, sillä autoa ei saatu esimerkiksi vaihtamaan kaistaa.


title: Robottiauto

text: 1980-luvulla itseohjautuvat autot osasivat jo liikkua normaaleilla teillä. Esimerkiksi Saksassa Ernst Dickmannsin tutkimusrymä rakensi auton, joka pystyi kulkemaan 96 km/h nopeudella, kun tiellä ei ollut muuta liikennettä. 1990-luvun loppupuolella tekniikka kehittyi useissa tutkimusprojekteissa tasolle, jolla itseohjautuvilla autoilla voitiin ajaa moottoriteillä muun liikenteen seassa ilman ihmisen apua.


title: Robottiauto

text: Autonomisia ajoneuvoja olivat myös vuonna 2004 Marsiin laskeutuneet mönkijäluotaimet Spirit ja Opportunity, jotka kulkivat osan matkastaan Mars-planeetan pinnalla automaattisesti ja osan osittain kauko-ohjatusti.


title: Robottiauto

text: Useilla suurilla valmistajilla on itseohjautuvia autoja testi- ja kehitysvaiheissa.


title: Robottiauto

text:
Monet yritykset, kuten General Motors, Volkswagen, Audi, BMW, Volvo ja Google, ovat alkaneet testata autonomisia autoja. Osa testeistä on tapahtunut yleisillä teillä ihmisen valvonnassa siten, että auton matkustajalla on ollut mahdollisuus puuttua auton toimintaan. Autonomisia autoja kehittävistä yhtiöistä vain osa on sellaisia autoyhtiöitä, jotka tähtäävät alunperinkin autonomisiksi tehtyjen autojen suunnitteluun. Ainakin yksi yhtiö tähtää autonomisuuden jälkiasentamiseen olemassa oleviin automalleihin.
Yhdysvaltain osavaltio Nevada hyväksyi kesäkuussa 2011 lain itseohjautuvien autojen käytöstä. Laki tuli voimaan Nevadassa 1. maaliskuuta 2012. Laissa vaaditaan, että auton sisällä on oltava kaksi henkilöä, joista toinen istuu ratin takana, ja toinen seuraa tietokoneen näytöltä auton etenemistä. Auton ottaminen hallintaan onnistuu jarruttamalla tai ohjauspyörää koskettamalla. Myös Kaliforniassa on tehty lakiehdotus itseohjautuvien autojen sallimiseksi.


title: Robottiauto

text: Alueet, joilla saa jo jollain tavalla käyttää robottiautoja julkisilla teillä:Lähes kaikilla alueilla maailmassa tarvitaan lakimuutoksia autonomisten autojen käyttöönottamiseksi yleisessä liikenteessä. Nevadan edustajainhuone USA:ssa otti ensimmäisenä kantaa asiaan ja hyväksyi kuskittomat autot vuonna 2011. Kalifornian osavaltiossa vastaava laki hyväksyttiin vuonna 2012. Ihmisen on kuitenkin kaiken varalta istuttava kuljettajan paikalla valvomassa auton toimintaa.


title: Robottiauto

text: Vuonna 2013 automatisoitujen autojen testikäyttö oli sallittua useissa Yhdysvaltojen osavaltioissa. Lisäksi Singaporessa on sallittu kokonaan autonomisten joukkoliikennevälineiden liikkua liikenteen seassa.


title: Robottiauto

text: Autonomisilla autoilla on ajettu muun liikenteen joukossa yhteensä jo noin miljoona testikilometriä ilman ainuttakaan auton aiheuttamaa onnettomuutta.


title: Robottiauto

text: Liikenne- ja viestintäministeriön aloitti vuonna 2013 tieliikennelain kokonaisuudistuksen valmistelun, jonka tarkoituksena oli mahdollistaa ilman kuljettajaa liikkuvat robottiautot rajatulla alueella ja aikanaan yleisessä tieliikenteessä. Tässä yhteydessä huomattiin, että laki vahingossa jo salli robottiautot, koska ajoneuvon määritelmästä puuttuu sana kuljettaja. Vantaan asuntomessuilla kesällä 2015 vieraat ovat voineet kulkea pienten automaattibussien kyydissä.


title: Robottiauto

text: Sovelto-yrityksen käynnistämän Suomi 2.0 -ohjelman osana useiden suurien kaupunkien, Sitran sekä liikenne- ja viestintäministeriön asiantuntijoiden johdolla pyritään edistämään henkilö- ja tavaraliikenteen siirtymistä robottien ohjaukseen ja kaksinkertaistamaan henkilötyön keskimääräinen tuottavuus Suomessa vuoteen 2030 mennessä. Mahdollisiksi säästöiksi arvioidaan jopa 10 miljardia euroa vuoteen 2030 mennessä.


title: Robottiauto

text: Eduskunnan tulevaisuusvaliokunta arvioi itseohjautuvien autojen tulevan sarjatuotantoon vuosien 2018–2020 välillä. Henkilöautojen automatisoituminen Suomessa toisi kyseisen tutkimuksen mukaan arviolta 10–20 miljardin euron säästöt vuodessa. Myös tavaraliikenteen automatisoinnilla saavutettaisiin merkittäviä säästöjä, sillä kymmenien tuhansien henkilötyövuosien vähennys ja kansalaisten arjessa säästämä aika nousisi helposti sataan miljoonaan tuntiin. Muutos tulee olemaan suuri myös kotitalouksien rahankäytössä, sillä suuri osa suomalaisten kansallisvarallisuudesta on kiinni autoissa. Pelkästään henkilöautokannan kustannus on joka vuosi 20 miljardia euroa.


title: Robottiauto

text: Merkittävä yhteiskunnallinen keskustelu ja eduskunnan aloitteellisuus robottiautojen hyödyntämisessä ovat kuitenkin Suomessa puuttuneet. Selontekoa erityisesti robottiautojen merkityksestä ja mahdollisuuksista ei ole teetetty tai käsitelty eduskunnassa.Robottiautojen tekniikka koostuu useista toisaan tukevista teknisistä ratkaisuista. Robottiautojen kehittäjien suunnitelmat poikkeavat kuitenkin toisistaan. Osa kehittäjistä suunnittelee autoja, jotka pystyvät toimimaan täysin itsenäisesti ja toisistaan riippumatta. Osalla puolestaan on suunnitelmissa hiihtohissiä muistuttavia keskusohjattuja järjestelmiä.


title: Robottiauto

text: Täysin autonomisista autoista esimerkiksi Googlen autossa tärkein anturi on katolle sijoitettu pyörivä lidar-anturi, joka muodosta 360 asteen kuvan ympäristöstä mittaamalla lähetettyjen laser-pulssien heijastuksia. Lisäksi voidaan käyttää esimerkiksi videokameraa havaitsemaan liikennevaloja ja nopeasti liikkuvia kohteita kuten pyöräilijöitä. Tutka-antureiden avulla auto voi seurata muuta liikennettä. GPS-paikannusta yhdistämällä erilaisiin liikkeentunnistusteknologioihin auto voi määrittää oman sijaintinsa hyvin tarkasti ja käyttää tietokannassa olevia kyseiseen paikkaan liittyviä tietoja liikennemerkeistä ja tiemerkinnöistä apuna ohjauspäätöksissään.


title: Robottiauto

text: Volvo puolestaan suunnittelee järjestelmää, jossa autot kulkisivat jonoissa, jonka ensimmäinen auto olisi esimerkiksi ammattukuljettajan ohjaama kuorma-auto. Muut autot voisivat liittyä tämän auton perään muodostuvaan jonoon, jonka jälkeen jälkeen auto seuraisi jonoa autonomisesti ilman, että kuljettajan tarvitsee sitä ohjata.


title: Robottiauto

text: Nykyteknologia asettaa rajoituksia autonomisille ajoneuvoille yleisessä liikenteessä. Esimerkiksi risteyksestä vasemmalle kääntyminen turvallisesti nopeasti liikkuvan liikenteen sekaan on todella haastavaa ottaen huomioon olemassa olevien sensoreiden mittaustarkkuuden ja mittausetäisyyden. Ihminen tekee nopeita päätöksiä intuitiivisesti, mikä on koneälylle vaikeaa.


title: Robottiauto

text: Jos vuonna 2025 liikenteessä olevista autoista 10-20 prosenttia on robottiautoja, se voi säästää 30000-140000 henkeä vuodessa. Tutkijoiden mukaan vuoteen 2050 mennessä robottiautot voivat pienentää liikennekuolemia 90 prosentilla.


title: Robottiauto

text: McKinsey & Companyn Bertoncello ja Wee arvioivat että kolareiden vähentyminen voi tuoda 190 miljardin dollarin vuosittaiset säästöt terveydenhoitomenoihin jotka liittyvät liikenneonnettomuuksiin. Yhdysvalloissa autokolarit liittyvät 35 prosenttiin yksityisoikeuteen kuuluvista oikeudenkäynneistä, joita ei sitten enää tarvitse käydä samassa määrin. Frost & Sullivanin mukaan vuonna 2030 tapahtuu robottiautojen ansiosta 14 prosenttia vähemmän kolareita, mikä pienentää autojen korjaustarvetta. Vuonna 2010 Yhdysvalloissa kolareissa vahingoittui 24 miljoonaa ajoneuvoa, mikä vastasi 78 miljardin dollarin menetystä.


title: Robottiauto

text: Polttoaineenkulutus leikkaantuu 15-20 prosenttia ja hiilidioksidipäästöt voivat pienentyä 300 miljoonalla tonnilla.


title: Robottiauto

text: Vanhuksille, vammaisille ja ihmisille joilla ei ole ajokorttia mukaan lukien lapset.


title: STS-61-B

text: STS-61-C oli Nasan 23. avaruussukkulalento ja avaruussukkula "Atlantiksen" toinen lento. Atlantis laukaistiin Kennedyn avaruuskeskuksesta 27. marraskuuta 1985 seitsenpäiväiselle lennolle.


title: STS-61-B

text: Lento kuljetti ja laukaisi onnistuneesti kolme tietoliikennesatelliittia (AUSSAT-2, Morelos-B ja SATCOM Ku-2) PAM-D boosterraketeilla kiertoradalle ja testasi erilaisia tapoja avaruuskävelijöiden (Ross ja Spring) koota suuria rakenteita kiertoradalla alumiiniosista (ns. EASE/ACCESS -koe eli "Experimental Assembly of Structures in EVA and the Assembly Concept for Construction of Erectable Space Structures"). Kokeesta saatiin tietoja siitä miten rakennetaan ja työskennellään avaruuskävelyllä. Ross ja Spring osallistuivat kokeessa kahdelle avaruuskävelylle (5 tuntia 32 minuuttia ja 6 tuntia 41 minuuttia). Sukkulan rahtiruumaan sijoitettu Imax-kamera kuvasi avaruuskävelyt.


title: STS-61-B

text: Neri Velaa ja Walkeria lukuun ottamatta kaikki olivat yhdysvaltalaisia Nasan astronautteja. Walker oli McDonnell Douglasin palkkaamana lennolla.


title: Unohdetut (vuoden 2006 elokuva)

text: Unohdetut ("Bordertown") on vuonna 2006 ensi-iltansa saanut yhdysvaltalainen draamaelokuva, jonka ohjasi ja käsikirjoitti Gregory Nava. Elokuva esitettiin ensimmäisen kerran Cannesin elokuvajuhlilla 18. toukokuuta 2006, mutta sitä alettiin esittää kansainvälisesti elokuvateattereissa vasta vuonna 2007.


title: Unohdetut (vuoden 2006 elokuva)

text: Elokuva perustuu osittain tositarinaan satojen naisten murhista Ciudad Juárezissa, Meksikossa. Jennifer Lopez sai ”Artists for Amnesty” -palkinnon Amnesty Internationalilta työstään elokuvan tuottajana ja näyttelijänä.


title: Bismarckinpöllö

text: Bismarckinpöllö ("Ninox variegata") on pieni tai keskikokoinen pöllöihin kuuluva lintu. Sen pituus on 25–30 cm. Se on päältä tumman punaruskea, hartiahöyhenet ovat viirulliset, ja siivissä ja pyrstössä on vaihtelevassa määrin täpliä tai juovia. Alapuolelta se on valkeahko, ja kaula, jossa ei ole merkkejä, on vaalea, ylärinta on tumma juovikas, ja muussa alapuolessa on juovia. Naama on tummanruskea, silmät ruskea tai keltaiset. Nokka ja jalat ovat keltaiset. Se on lyhytpyrstöinen, ja sillä on tukevat nilkat.


title: Bismarckinpöllö

text: Se on kotoperäinen Papua-Uuden-Guinean Bismarckinsaarilla, sitä esiintyy Uuden-Britannian, Uuden-Irlannin ja Lavongain saarilla, ja sen elinpiiriä ovat metsäiset alangot, mäet ja vuoret tuhannen metrin korkeuteen saakka.


title: Bismarckinpöllö

text: Bismarckinpöllön kuvasivat 1830 nimellä "Noctua variegata" ranskalaiset luonnontieteilijät Jean René Constant Quoy ja Joseph Paul Gaimard.


title: Bismarckinpöllö

text: Vaikka linnun populaatiota ei ole määritelty, se on levinnyt laajalle ja on melko yleinen elinalueellaan metsissä ja metsänreunoilla, ja sen määrää pidetään vakaana. Metsien hävittämistä pidetään lajille todennäköisenä uhkana.


title: Bismarckinpöllö

text: Sillä on kaksi alalajia:


title: Celebesinhaukkapöllö

text: Celebesinhaukkapöllö ("Ninox punctulata") on pieni pöllöihin kuuluva lintu. Sen koko on 17–20 cm. Se on väriltään punaruskea, ja sen pää, selkä ja siivet ovat valkotäpläiset, kurkussa on valkea läiskä, naamakiehkura on musta ja kulmakarvat valkoiset.


title: Celebesinhaukkapöllö

text: Tätä pöllöä tavataan lähinnä Indonesiassa, ja sen elinpiiriä ovat pääasiassa joen lähellä oleva metsä, avoimet metsäalueet ja viljellyt alueet, joilla on siellä täällä puita. Sitä tavataan yleensä alle 1 100 metrin korkeudessa, mutta joskus sitä on nähty 2 300 metrin korkeudessa merenpinnan yläpuolella. Se on kaikkialla elinalueellaan melko yleinen.


title: Luan Santana

text: Luan Rafael Domingos Santana (s. 13. maaliskuuta 1991 Campo Grande) on brasilialainen laulaja.


title: Kirsti Löytty

text:
Kirsti Helena Löytty (o.s. "Saarimäki", s. 7. helmikuuta 1929 Pohjois-Pirkkala) on suomalainen julistustyöntekijä, kirjailija ja kuvataiteilija. Hän on kirjoittanut kirjoja, jotka käsittelevät lähetystyötä, sukututkimusta ja hengellisiä teemoja.
Kirsti Saarimäki syntyi Tampereen Hyhkyssä rakennusmestari Väinö Saarimäen ja opettaja, talonomistaja Aliina Saarimäen, s. Poussa, perheeseen. Kirsti avioitui vuonna 1953 Seppo Löytyn kanssa. Perheeseen syntyi viisi poikaa: Jaakko 1955, Heikki 1957, Sakari 1959, Mikko 1961 ja Olli 1966.


title: Kirsti Löytty

text: Kirsti Löytty valmistui ylioppilaaksi Tampereen tyttölyseosta vuonna 1949, minkä jälkeen hän opiskeli Helsingin yliopistossa teologian kandidaatiksi vuonna 1954. Löytty opiskeli pedagogiikkaa vuonna 1963 .


title: Kirsti Löytty

text: Vuonna 1954 Kirsti Löytty toimi Vuoksenniskan yhteiskoulun, vuosina 1961–1962 Kalevan yhteiskoulun ja 1962–1963 Tampereen tyttölyseon uskonnon opettajana. Vuosina 1957–1967 hän toimi Suomen Lähetysseuran palveluksessa Lounais-Afrikassa. Hän toimi Engelan poikakodin opettajana, Elimin pappisseminaarin opettajana, United Lutheran Theologians -seminaarin opettajana. Vuosina 1968–1970 Löytty oli Tammerkosken tyttölyseon ja vuosina 1970–1973 Urheilupuiston lukion uskonnon opettajana. Vuosina 1973–1974 Löytty toimi Ylöjärven seurakunnan ylimääräisenä lehtorina. Kansan Raamattuseuran julistustyöntekijänä Löytty oli vuosina 1982–1984 ja 1987–1988. Makumiran teologisessa korkeakoulussa Tansaniassa hän toimi opettajana sekä Suomen Lähetysseuran julistustyöntekijänä vuosina 1988–1992, jolloin siirtyi eläkkeelle. .


title: Kirsti Löytty

text: Mikkelin tuomiokirkkoseurakunnan lähetyssihteerinä 1975-1977, Suomen Lähetysseuran johtokunnan jäsenenä 1976-1985, Suomen Nuorten Naisten Kristillisten Yhdistysten Liiton hallituksen jäsenenä 1976-1983, Mikkelin tuomiorovastikunnan lähetyssihteerinä 1977-1982 sekä Tampereen Pyynikin seurakuntaneuvoston jäsenenä 1995-1999.


title: Ruostehaukkapöllö

text: Ruostehaukkapöllö ("Ninox ios") on haukkapöllöjen sukuun kuuluva lintulaji, joka on kotoperäinen Sulawesiin saarella Indonesiassa.


title: Ruostehaukkapöllö

text: Ruostehaukkapöllön kuvasi vuonna 1999 uutena lajina yhdysvaltalainen ornitologi Pamela C. Rasmussen yhden näytteen perusteella, jonka tiedot Frank Rozendaal oli koonnut 1985 Bogani Nani Wartabonen kansallispuistosta Minahassan niemimaalta Pohjois-Sulawesilta. Sen jälkeen laji on havaittu myös Lore Lindun kansallispuistossa Keski-Sulawesilla, mikä laajentaa huomattavasti sen tunnettua esiintymisaluetta.


title: Ruostehaukkapöllö

text: Ruostehaukkapöllö on pieni lintu; sen kokonaispituus on 22 cm, ja sillä on suhteellisen pitkä pyrstö ja kapeat terävät siivet. Se on yksivärisen punaruskea lukuun ottamatta valkoisia täpliä hartiahöyhenissä ja vatsapuolen valkoisia nuolimaisia höyheniä, alavatsan epäselviä tummempia pykiä ja kapeita tummempia juovia pyrstön lentosulissa. Naamassa ei ole kuviota.


title: Ruostehaukkapöllö

text: Tunnetut neljä merkintää lajista osoittavat, että se on aktiivinen yöaikaan ja sen elinpiiriä ovat metsät keskimäärin 1 120–1 700 metrin korkeudella merenpinnasta. Muutoin sen elintavoista tiedetään hyvin vähän. Australiankehrääjiä muistuttavat morfologiset piirteet viittaavat Rasmussenin mukaan, että laji voi olla hyönteissyöjä ja saalistaa lentäviä hyönteisiä.


title: Bogusław Mamiński

text: Bogusław Mamiński (s. 18. joulukuuta 1955 Kamień Pomorski) on entinen puolalainen kestävyysjuoksija.


title: Bogusław Mamiński

text: Mamiński voitti 3 000 metrin estejuoksussa hopeaa 1983 MM-kisoissa ja 1982 EM-kisoissa. Hän osallistui myös olympialaisiin 1980 ja 1988, joissa hänen paras sijoituksensa on seitsemäs. Vuoden 1984 olympialaiset jäivät Mamińskiltä väliin itäblokin maiden boikotin vuoksi, mutta hän voitti esteet Ystävyyden kisoissa.


title: Bogusław Mamiński

text: Mamińskin ennätys 3 000 metrin esteissä on vuonna 1984 juostu 8.09,18.


title: USS New York City

text: USS New York City (SSN-696) oli Yhdysvaltain laivaston Los Angeles -luokan ydinsukellusvene.


title: USS New York City

text: Sukellusvene tilattiin General Dynamics Electric Boat Divisionilta Grotonista Connecticutista. Sen rakentaminen aloitettiin 15. joulukuuta 1973 ja alus laskettiin vesille 18. kesäkuuta 1977. Alus liitettiin laivastoon 3. maaliskuuta 1979.


title: USS New York City

text: Alus poistettiin käytöstä 30. huhtikuuta 1997.


title: USS Indianapolis (SSN-697)

text: USS Indianapolis (SSN-697) oli Yhdysvaltain laivaston Los Angeles -luokan ydinsukellusvene.


title: USS Indianapolis (SSN-697)

text: Sukellusvene tilattiin General Dynamics Electric Boat Divisionilta Grotonista Connecticutista. Sen rakentaminen aloitettiin 19. lokakuuta 1974 ja alus laskettiin vesille 30. heinäkuuta 1977. Alus liitettiin laivastoon 5. tammikuuta 1980.


title: USS Indianapolis (SSN-697)

text: Alus poistettiin käytöstä 22. joulukuuta 1998.


title: USS Bremerton (SSN-698)

text: USS Bremerton (SSN-698) oli Yhdysvaltain laivaston Los Angeles -luokan ydinsukellusvene. Alus on edelleen palveluksessa 2012.


title: USS Bremerton (SSN-698)

text: Alus tilattiin Electric Boat Companyltä (nykyisin General Dynamics Electric Boat Division) Grotonista. Sukellusveneen rakentaminen aloitettiin 8. toukokuuta 1976 ja se laskettiin vesille 22. heinäkuuta 1978 kumminaan Henry M. Jacksonin puoliso. Alus liitettiin laivastoon 28. maaliskuuta 1981 ensimmäisenä päällikkönään Thomas H. Andersson.


title: USS Bremerton (SSN-698)

text:
Aluksesta tuli Yhdysvaltain laivaston vanhin palveluksessa oleva sukellusvene "USS Los Angelesin" poistuttua palveluksesta 23. tammikuuta 2010. Tällöin alukselle siirrettiin toisessa maailmansodassa aloitetun perinteen mukaisesti Richard O'Kanen kiertopalkinto.
Alus on edelleen käytössä, sijoitettuna Pearl Harboriin Havaijilla.


title: USS Jacksonville

text: USS Jacksonville (SSN-699) on Yhdysvaltain laivaston palveluksessa oleva Los Angeles -luokan ydinsukellusvene. Alus on ensimmäinen nimeä kantanut ja se on nimetty Floridan pohjoisosassa sijaitsevan Jacksonvillen kaupungin mukaan.


title: USS Jacksonville

text: Sukellusvene tilattiin 24. tammikuuta 1972 Electric Boat Companyltä (nykyisin General Dynamic Electric Boat Division) Grotonista Connecticutista. Sen rakentaminen aloitettiin 21. helmikuuta 1976 ja alus laskettiin vesille 18. marraskuuta 1978 kumminaan Charles E. Bennettin puoliso. Alus liitettiin laivastoon 16. toukokuuta 1981 ensimmäisenä päällikkönään Robert B. Wilkinson.


title: USS Jacksonville

text: "USS Jacksonville" on osallistunut erilaisiin laivastoharjoituksiin ja se on tehnyt muun muassa kaksi maailmanympäripurjehdusta vuosina 1982 ja 1985. Alus on partioinut Länsi-Atlantilla 1983, 1986, 1993 ja 1994, Välimerellä 1987 ja 1993.


title: USS Jacksonville

text: Alus oli mukana Los Angeles -luokan aluksilla toteutetuissa lujuustesteissä, joiden seurauksena sille tehtiin kolme vuotta kestänyt modernisointi Norfolkin laivastontelakalla.


title: USS Dallas (SSN-700)

text: USS Dallas (SSN-700) oli Yhdysvaltain laivaston Los Angeles -luokan ydinsukellusvene.


title: USS Dallas (SSN-700)

text:
Alus tilattiin Electric Boat Companyltä (nykyisin General Dynamics Electric Boat Division) Grotonista Connecticutista, missä rakentaminen aloitettiin 9. lokakuuta 1976. Alus laskettiin vesille 28. huhtikuuta 1979 ja liitettiin laivastoon 18. heinäkuuta 1981 ensimmäisenä päällikkönään Donald R. Ferrier.
Alus poistettiin palveluksesta 5. joulukuuta 2017 Kitsap-Bangorin laivastotukikohdassa.


title: USS Dallas (SSN-700)

text: Kirjailija Tom Clancy käyti USS Dallasia romaaneissaan "Punaisen lokakuun metsästys" ja "Kremlin kardinaali".


title: Omaha (täsmennyssivu)

text: Omaha voi tarkoittaa seuraavia:


title: Rautatiehallitus

text: Rautatiehallitus oli Suomessa vuosina 1877–1990 toiminut keskusvirasto, joka johti Valtionrautateiden toimintaa. Se muutettiin valtion liikelaitokseksi 1990 ja yhtiöitettiin 1.7.1995, jolloin syntyi nykyinen VR-yhtymä. Osa rautatiehallituksen viranomaistehtävistä siirtyi samassa yhteydessä perustetulle ratahallintokeskukselle.


title: Rautatiehallitus

text: Rautatiehallitusta edelsi vuoteen 1863 rautatiejohtokunta, joka valvoi maan ensimmäisen rautatien, Helsinki–Hämeenlinna-radan, rakentamista ja liikennöintiä, sekä vuosina 1863–1877 Tie- ja vesikulkulaitosten ylihallituksen alainen rautatiepäällikön kanslia. Rautatiehallitus perustettiin 25.7.1877 ja se toimi aluksi senaatin maanviljelystoimituskunnan alaisena, kunnes kulkulaitostoimituskunta perustettiin vuonna 1892. Suomen itsenäisyyden aikana se toimi ensin kulkulaitosten ja yleisten töiden ministeriön, vuodesta 1970 lähtien liikenneministeriön alaisuudessa.


title: Rautatiehallitus

text: Rautatiehallituksen tehtävänä oli hoitaa rautatieliikennettä, huolehtia rautateille tarpeellisen kaluston hankkimisesta ja rakennusten rakentamisesta sekä lipputulojen kannosta ja tilityksestä. Uusien ratayhteyksien rakentaminen lisättiin sen tehtäviin 1923. Rautatiehallituksen pääjohtaja oli samalla myös valtionrautateiden päällikkö.


title: Rautatiehallitus

text: "Vuoteen 1877 rautatiepäällikkö"


title: Casinaria pallipes

text: Casinaria pallipes on ahmaspistiäisiin kuuluva hyönteinen. Se tiedetään loisivan kanervamittarilla. Lajia tavataan ainakin Britanniassa ja Keski-Euroopassa sekä Venäjällä.


title: Horace Brown

text: Horace Hallock "Hal" Brown (30. maaliskuuta 1898 Madison, New Jersey – 25. joulukuuta 1983 Houston, Texas) oli yhdysvaltalainen yleisurheilija ja olympiavoittaja, joka kilpaili kestävyysjuoksussa.


title: Horace Brown

text: Brown osallistui olympialaisiin kerran, vuonna 1920, jolloin hän osallistui 5 000 metrille ja 3 000 metrin joukkuejuoksuun. Hän selviytyi 5 000 metrillä finaaliin, mutta ei juossut siinä maaliin asti. 3 000 metrin joukkuekilpailussa hän juoksi kultaa voittaneessa Yhdysvaltain joukkueessa. Brown juoksi kilpailun finaalissa parhaimman henkilökohtaisen ajan 8.45,4. Hänen lisäkseen kultaa voittaneeseen joukkueeseen kuuluivat Ivan Dresser ja Arlie Schardt.


title: Horace Brown

text: Hänen ennätyksensä 5 000 metrillä oli 15.15,2 vuodelta 1920. Ammatiltaan Brown oli seismologisti.


title: Rautalammin ensimmäinen kapina

text: Rautalammin suurpitäjän tietyissä kylissä levisi nuijasotaa edeltävää kapinamielialaa jo 1589. Tällöin Uuraisten Kuukkajärven talollinen Heikki Hiironen oli kerännyt luokseen irtainta väkeä ja huonemiehiä sekä varustanut heidät jousilla ja miekoilla. Hiirosta voikin pitää paikallisena kapinanlietsojana, jonka vouti katsoi aiheelliseksi saattaa turvasäilöön.


title: Rautalammin ensimmäinen kapina

text: Hiirosen toiminta jäi yksittäistapaukseksi, mutta vuoden 1592 lopulla Rautalammilla alkoi sotaväkeä ja linnaleiriä vastaan sellaista levottomuutta, jota voi kutsua Rautalammin ensimmäiseksi kapinaksi ja joka erityisesti kosketti myöhemmän Saarijärven pitäjän luoteisia kyliä. Kiukustuneet talonpojat hyökkäsivät yhtäkkiä eräänä joulukuun yönä Uplannin lipustoon kuuluneen ratsumies Hannu Niilonpojan kimppuun ja surmasivat hänet ja hänen palvelijansa. Myös huoveja otettiin kiinni ja heitä mestattiin. Kapinapurkaus kuitenkin tukahdutettiin nopeasti, jolloin talonpoikia pakeni metsiin ja osa heistä surmattiin.


title: Rautalammin ensimmäinen kapina

text: Rautalammin ensimmäisen kapinan tapahtumat on yleensä sijoitettu Kalavastingin, Kivijärven ja Saaren kyliin. Tästä on muistona Henrik Gabriel Porthanin kansan keskuudesta keräämä runonpätkä, joka alkaa sanoilla: "Kivijärven kiltit miehet, vahvat Vastingin urohot." Runon mukaan Kivijärven ja Kalavastingin miehet olivat lähteneet huoveja vastaan Saaren kylälle, jossa varsinainen yhteenotto sitten tapahtui.


title: Bridgestone Arena

text: Bridgestone Arena (ent. Nashville Arena, Gaylord Entertainment Center ja Sommet Center) on Nashvillen keskustassa sijaitseva monitoimihalli, joka toimii muun muassa NHL-jääkiekkojoukkue Nashville Predatorsin kotiareenana. Areenan rakentaminen maksoi noin 144 miljoonaa dollaria ja rakennustyöt saatiin valmiiksi vuonna 1996. Vuonna 2007 halliin tehtiin merkittävä remontti. Areenan katsojakapasiteetti jääkiekkokäytössä on 17 113 katsojaa.


title: Romulus (kuu)

text: Romulus on päävyöhykkeen asteroideihin kuuluvan pikkuplaneetta Sylvian suurempi ja ulompi kuu. Se tunnetaan myös nimellä (87) Sylvia I. Kuun löysivät 18. helmikuuta vuonna 2001 M. E. Brown ja J. L. Margot. Kuu sai nimensä Romuluksen, Rooman myyttisen perustajan, mukaan. Tätä kuuta ei pidä sekoittaa pikkuplaneettaan 10386 Romulus, joka kiertää Aurinkoa Sylvian tavoin Marsin ja Jupiterin välisellä pääasteroidivyöhykkeellä. Ennen kuin kuu sai nimensä se tunnettiin tunnuksella S/2001 (87) 1. Toinen Sylvian kuista on nimeltään Remus.


title: Hamsteripäiväkirjat

text: Hamsteripäiväkirjat () on Medetain tekemä kuusiosainen mangasarja, joka kertoo lemmikkihamstereista ja niiden kasvattamisesta.


title: Labrorychus clandestinus

text: Labrorychus clandestinus on ahmaspistiäisiin kuuluva hyönteinen. Se tiedetään loisivan ainakin kanervamittarilla sekä kääriäisiin kuuluvalla "Sparganothis pilleriana" -lajilla. Euroopassa sitä on tavattu ainakin Saksassa.


title: Remus (kuu)

text: Remus on päävyöhykkeen asteroideihin kuuluvan pikkuplaneetta Sylvian sisempi ja pienempi kuu. Se tunnetaan myös nimellä (87) Sylvia II. Kuun löysivät Franck Marchis, Pascal Descamps, Daniel Hestroffer, ja Jerome Berthier 9. elokuuta vuonna 2004. Kuu sai nimensä roomalaisen mytologian Remuksen mukaan. Ennen nimeämistään kuu tunnettiin tunnuksella S/2004 (87) 1. Toinen Sylvian kuista on nimeltään Romulus.


title: Jakson 2 alkuaine

text: Jakson 2 alkuaine on alkuaine, joka löytyy toiselta riviltä jaksollisesta järjestelmästä.


title: Jakson 2 alkuaine

text: Toinen rivi sisältää kahdeksan alkuainetta: litium, beryllium, boori, hiili, typpi, happi, fluori ja neon. 2. rivin alkuaineet toteuttavat oktettisäännön. Kvanttimekaanisen atomimallin mukaan orbitaalit täyttyvät järjestyksessä: 2S ja 2P. Jakson alkuaineista kaikki paitsi beryllium ja neon kykenevät muodostamaan kaksiatomisen molekyylin toisen samanlaisen atomin kanssa.


title: Jakson 2 alkuaine

text: 2. rivin alkuaineet ja niiden elektronirakenteet Bohrin atomimallin mukaan.


title: Jalkapallon suomenmestaruuskilpailut 1908

text: Jalkapallon Suomen mestaruudesta pelattiin ensimmäistä kertaa vuonna 1908. Halu järjestää jalka- ja jääpallokilpailuja toimi alkusysäyksenä kisaorganisaation perustamiselle, niinpä perustettiin Suomen Palloliitto kesällä 1907 järjestämään kilpailuja. Vielä vuonna 1907 ei pelattu. Ensin järjestettiin Jääpallon SM-kilpailu talvella 1908, ja kesällä oli vuorossa ensimmäiset jalkapallon SM-kilpailut. Tavallista oli, että samat miehet pelasivat talvella jääpalloa ja kesällä jalkapalloa.


text: Perustamisvuoden 1907 lopussa Suomen Palloliittossa oli 12 jäsenseuraa: Helsingistä Akateeminen Jalkapalloklubi, Helsingin Jalkapalloklubi, Idrottsklubben Unitas, IF Stjärnan, ja Polyteknikkojen V.- ja U.- seura, Kokkolasta Gamlakarleby Idrottsvänner, Pietarsaaresta Jakobstads Idrottsförbund, Tammisaaresta Ekenäs Idrottsförbund, Tampereelta Pyrintö, Turusta Åbo Idrottsvänner ja Turun Jalkapalloseura ja Viipurista Viborgs Hockeyklubb. Lisäksi 4 muuta seuraa olivat jo ilmoittautuneet jäsenehdokkaiksi: Helsingfors Skridskoklubb, IF Kamraterna Helsingistä ja Viipurista sekä Viipurin Reipas.


text: SM-kilpailuun osallistui viisi joukkuetta, neljä Helsingistä ja yksi Viipurista. Ensimmäisen jalkapallon Suomen mestaruuden voitti Sportklubben Unitas Helsingistä. Loppuottelussa kaatui Polyteknikkojen Urheiluseura, joka oli edellisenä vuonna voittanut Kalevan Kisojen yhteydessä käydyn turnauksen.


text: 9. kesäkuuta 1908 Kansainvälinen Jalkapalloliitto yleisessä kokouksessaan Wienissä hyväksyi Suomen ja Norjan hakemuksen päästä liiton jäseniksi, sen sijaan Skotlanti ja Irlanti saivat kieltävän vastauksen.


text: "Reippaan oli tarkoitus kohdata 27. syyskuuta Sportklubben Unitas Viipurissa, mutta Unitas kieltäytyi matkustamasta Viipuriin peläten Pietarissa riehunutta koleraepidemiaa." Reipas protestoi Unitasta vastaan vaatien sen sulkemista kilpailusta, mutta Palloliiton päätös oli toinen. Alustavan jatko-ohjelman mukaan piti helsinkiläisten ratkaista ensiksi toinen loppuottelija, joka kohtaisi Viipurin Reippaan loppuottelussa 5.10. Ohjelma ei kuitenkaan toteutunut suunnitellulla tavalla. Välieräottelu Unitaksen ja HJK:n välillä venyi "kaksipäiväiseksi", koska pimeys esti toisen jakson pelaamisen keskiviikkoiltana. HJK:n 2-0 -johtotilanteesta torstaina jatkettaessa onnistui Unitaksen tasoittaa peli, ja niin jouduttiin vielä lauantaina pelaamaan uusintaottelu. Viipurilaiset laitettiin pelaamaan lepovuoroon jääneitä polyteekkareita vastaan ja loppuottelu siirtyi lopulta 17.10. pelattavaksi.


text: Unitaksen joukkueessa pelasivat lisäksi alkuotteluissa Olof Heinrichs ja Leopold Järnström.


text: Unitas: Oscar Jansson, George W. Easton, Algoth Niska, Karl F. Neovius, Gösta Saurén, Janne Mellin, Uno Löfgren, Ernst Schybergson, Ernst Blom, Aarne Abrahamsson, Gösta Löfgren. - Olof Heinrichs ja L. Järnström (kaksi viimeisintä pelasivat vain alkuotteluissa)


title: Euparen M

text: Euparen M on kasvitautien torjunta-aine, jonka vaikuttava aine on tolyylifluanidi .


title: Euparen M

text:
Euparen M -ainetta on käytetty Suomessa vuodesta 1993 lähtien monille hedelmä-, marja- ja koristekasveille.
Elintarviketurvallisuusvirasto Evira rajoitti Euparen M -aineen käyttöä huhtikuussa vuonna 2007 vesistöihin rajoittuvilta alueilta, joista otettavan juomaveden puhdistukseen käytetään otsonointia . Joulukuussa vuonna 2007 Euparen M -valmisteen tuottaja Bayer CropScience ilmoitti lopettavansa kyseisen valmisteen markkinoinnin maailmanlaajuisesti. Tämän vuoksi Evira päätti peruuttaa valmisteen hyväksymisen 1.10.2008 lukien, jonka jälkeen Euparenin käyttö kasvinsuojelutarkoituksiin ei ole enää Suomessa sallittua.


title: Mustjala

text: Mustjala on entinen kunta ja kylä Viron Saarenmaan maakunnassa Saarenmaalla. Mustjala liitettiin osaksi uutta Saarenmaan kuntaa vuoden 2017 lokakuussa.


title: Mustjala

text: Vuoden 2009 alussa kunnassa asui 755 asukasta. Pinta-alaa kunnalla oli 235,97 km². Naapurikunnat olivat Kihelkonna, Leisi ja Lääne-Saare. Kunnan nimi juontui paikalle aikanaan tärkeästä tervateollisuudesta, jonka työntekijät tunnettiin tervan mustaamista jaloistaan.


title: Mustjala

text: Mustjalan kunnan alueella oli yhteensä 21 kylää. Kylät ovat Jauni, Järise, Kiruma, Kugalepa, Küdema, Liiküla, Liiva, Merise, Mustjala, Ninase, Ohtja, Paatsa, Pahapilli, Panga, Rahtla, Selgase, Silla, Tagaranna, Tuiu, Vanakubja ja Võhma.


title: Mustjala

text: Vuonna 2011 Mustjalan kunnassa oli 612 asukasta, joista 603 (98,5 %) oli virolaisia, 3 (0,5 %) venäläisiä ja 3 (0,5 %) muita kansallisuuksia.


title: Neulan huvipuisto

text: Neulan huvipuisto oli Tampereella sijainnut huvipuisto. Leo Lindblom perusti puiston vuonna 1973 yhden kesän mittaiseksi kokeiluksi, mutta suuren suosion vuoksi Tampereen kaupunki pyysi sitä jatkamaan toimintaa myös kesällä 1974. Tämän jälkeen huvipuisto lopetti toimintansa, kun vuonna 1975 samalle paikalle perustettiin Särkänniemen huvipuisto.


title: Chuck (1. tuotantokausi)

text: Televisiosarjan "Chuck" ensimmäinen tuotantokausi esitettiin Yhdysvalloissa ensimmäisen kerran 24. syyskuuta 2007 - 24. tammikuuta 2008. Kausi sisältää 13 jaksoa, mikä on suunniteltua vähemmän käsikirjoittajien lakon vuoksi.


title: Chuck (1. tuotantokausi)

text: Kausi esittelee sarjan tärkeimmät hahmot ja sen päähenkilön tarinan. Tapahtumat alkavat kun Chuck Bartowski saa viestin vanhalta yliopistokaveriltaan. Tämä viesti sisältää Yhdysvaltojen hallituksen tärkeitä tietoja, jotka latautuvat Chuckin aivoihin. Tämän seurauksena Chuck joutuu elämään kaksoiselämää teknisen tuen tiimin työnjohtajana Buy More -liikkeessä (joka on parodia tunnetusta Best Buy -ketjusta) ja toimimaan samanaikaisesti hallituksen työntekijänä. Chuckin elämä on koko ajan vaakalaudalla, ja siksi NSA:ssa työskentelevä John Casey ja CIA:ssa toimiva Sarah Walker määrätään suojelemaan häntä. Chuck joutuu salaamaan kaksoisroolinsa ja valehtelemaan toistuvasti parhaalle kaverilleen Morganille ja siskolleen Ellielle.


title: USS La Jolla

text: USS La Jolla (SSN-701) on Yhdysvaltain laivaston palveluksessa oleva Los Angeles -luokan ydinsukellusvene.


title: USS La Jolla

text:
Sukellusvene tilattiin Electric Boat Companylta (nykyisin General Dynamics Electric Boat Division) Grotonista Connecticutista. Sen rakentaminen aloitettiin 16. lokakuuta 1976 ja alus laskettiin vesille 11. elokuuta 1979. Alus liitettiin laivastoon 30. syyskuuta 1981.
Vuoden 1982 lopulla noin 30 merimailia San Franciscosta "USS La Jolla" törmäsi periskooppisyvyydessä kulkiessaan pinnalla olleeseen "USS Permitiin". "La Jollan" peräsin vaurioitui lievästi ja "Permitin" köliin tuli kolme metriä pitkä ja metrin leveä naarmu.


title: USS La Jolla

text: Alus on edelleen käytössä sijoitettuna Pearl Harboriin Havaijille.


title: Orissaare

text: Orissaare on pienkauppala (alevik) ja entinen kunta Saarenmaalla, Virossa. Orissaare liitettiin osaksi uutta Saarenmaan kuntaa vuoden 2017 lokakuussa, jolloin Orissaaresta tuli Saarenmaan kuntaan kuuluva pienkauppala.


title: Orissaare

text: Pinta-alaa kunnalla oli 163 km². Asukkaita kunnassa oli vuoden 2010 alussa yhteensä 2 004. Kunnan keskus oli Orissaaren kylä.


title: Orissaare

text: Orissaaren kunta sijaitsi Saarenmaan koillisosassa. Matkaa Tallinnaan oli 163 kilometriä ja Kuressaareen 54 kilometriä. Kunnan alueesta 36 % oli metsää, 25 % talousmaata, 10 % niittyä tai laidunmaata ja loput 29 % vesistöjä ja teitä ym. Kunnan alueella oli 35 kylää, jotka ovat Ariste, Arju, Haapsu, Hindu, Imavere, Jaani, Järveküla, Kalma, Kareda, Kavandi, Kõinastu, Kuninguste, Laheküla, Liigalaskma, Liiva, Maasi, Mäeküla, Mehama, Ööriku, Orinõmme, Põripõllu, Pulli, Randküla, Rannaküla, Raugu, Saikla, Salu, Suur-Pahila, Suur-Rahula, Taaliku, Tagavere, Tumala, Väike-Pahila, Väike-Rahula, Väljaküla ja Võhma.


title: Orissaare

text: Vuonna 2011 Orissaaren kunnassa oli 1 666 asukasta, joista 1 641 (98,5 %) oli virolaisia, 9 (0,5 %) venäläisiä ja 18 (1,1 %) muita kansallisuuksia.


title: Orissaare

text: Ennen Viron valloitusta ristiretkien aikaan Orissaaren alueella oli hajanaista maaseutuasutusta. 1227-1233 alue siirtyi Kalparitariston haltuun. Vuonna 1343 alueella oli kapina, jonka kukistettuaan Saksalainen ritarikunta rakennutti rakennutti Maasin kylän lähelle Maasilinnan eli Soneburgin. Orissaare mainitaan ensimmäisen kerran historillisissa lähteissä vuonna 1464 nimellä "Orezare". Vuonna 1532 paikka mainitaan nimellä "Oricvali". Nimi juontuu mahdollisesti sanasta ori. Toinen teoria on, että nimi juontuu sanasta "suur" eli suuri, jota Saarenmaa on Muhulta päin katsottuna. Vuonna 1564 alue myytiin Tanskalle, jonka valtakaudella alueella käytiin tuhoja aiheuttaneita taisteluja ruotsalaisten kanssa. Myöhemmin 1600- ja 1700-luvuilla tuhoja tekivät suuri Pohjan sota ja rutto. Vuonna 1881 nykyisen kunnan alueella olleet kahdeksan moisiota yhdistettiin kahdeksi kunnaksi, Maasiksi ja Uuemõisaksi. Viron itsenäistyttyä suoritettiin maanjakouudistus, joka toi alueelle lisää asukkaita. Alueelle perustettiin myös myöhemmin saha. Neuvostoliiton miehitettyä Orissaaren kunnan väkiluku nousi 1950-luvulla yli tuhanteen. Vuonna 1990 Orissaaren kunnasta erotettiin Pöiden kunta.


title: Orissaare

text: Maatalous on ollut historiallisesti Orissaaren kunnan tärkein talouden ala. Sen merkitys on kuitenkin pienen tynyt. Vuonna 1990 maataloudesta sai elantonsa 60 % väestöstä, kun vuonna 2005 sama luku oli vain 10 %. Kunnassa ei ole suurteollisuutta, mutta siellä toimii useita pienyrityksiä. Tärkeimpiä tuotteita ovat kansallispuvut, muut tekstiilit ja käsitellyt puutuotteet. Kunnan suurimmat menoerät ovat koulutus, hallinto, sekä teiden kunnossapito.


title: USS Phoenix (SSN-702)

text: USS Phoenix (SSN-702) oli Yhdysvaltain laivaston Los Angeles -luokan ydinsukellusvene.


title: USS Phoenix (SSN-702)

text: Sukellusvene tilattiin General Dynamics Electric Boat Divisionilta Grotonista Connecticutista. Sen rakentaminen aloitettiin 30. heinäkuuta 1977 ja alus laskettiin vesille 8. joulukuuta 1979. Alus liitettiin laivastoon 19. joulukuuta 1981.


title: USS Phoenix (SSN-702)

text: Alus poistettiin käytöstä 29. heinäkuuta 1998.


title: USS Boston (SSN-703)

text: USS Boston (SSN-703) oli Yhdysvaltain laivaston Los Angeles -luokan ydinsukellusvene.


title: USS Boston (SSN-703)

text: Alus tilattiin Electric Boat Companyltä (nykyisin General Dynamics Electric Boat Division) Grotonista. Sen valmistus aloitettiin 11. elokuuta 1978 ja alus laskettiin vesille 19. huhtikuuta 1980. Alus liitettiin laivastoon 30. tammikuuta 1982.


title: USS Boston (SSN-703)

text: Alus poistettiin palveluksesta 19. marraskuuta 1999 ja se poistettiin samana päivänä laivaston alusluettelosta. Alus romutus saatiin päätökseen 30. kesäkuuta 2003.


title: USS Boston (SSN-703)

text: USS Boston on merkittävässä osassa Tom Clancyn romaanissa Myrsky nousee.


title: USS Baltimore (SSN-704)

text: USS Baltimore (runkonumero SSN-704) oli Yhdysvaltain laivaston Los Angeles -luokan ydinsukellusvene.


title: USS Baltimore (SSN-704)

text: Alus tilattiin General Dynamicsin Electric Boat divisioonalta, missä valmistus aloitettiin 21. toukokuuta 1979. Alus laskettiin vesille 13. joulukuuta 1980 ja liitettiin laivastoon 24. heinäkuuta 1982.


title: USS Baltimore (SSN-704)

text: Alus poistettiin palveluskäytöstä 10. heinäkuuta 1998 ja poistettiin laivaston alusluettelosta samana päivänä.


title: USS City of Corpus Christi

text: USS City of Corpus Christi (runkonumero SSN-705) on Yhdysvaltain laivaston palveluksessa oleva Los Angeles -luokan ydinsukellusvene.


title: USS City of Corpus Christi

text: Alus on ensimmäinen City of Corpus Christiksi nimetty Yhdysvaltain laivaston alus. Se piti alun perin nimetä toisena laivaston aluksena Corpus Christiksi, mutta protestit sotalaivan nimeämisestä Jeesuksen ruumiiksi pakottivat liittämään nimeen etumääreen "City of" ja siten kytkemään aluksen nimen texasilaiseen kaupunkiin.


title: USS City of Corpus Christi

text: Sukellusvene tilattiin 31. lokakuuta 1973 Electric Boat Companyltä (nykyisin General Dynamics Electric Boat Division) Grotonista Connecticutista. Sen rakentaminen aloitettiin 4. syyskuuta 1979 ja alus laskettiin vesille 25. huhtikuuta 1981 kumminaan John Towerin puoliso. Alus liitettiin laivastoon 8. tammikuuta 1983 ensimmäisenä päällikkönään W. G. Ellis.


title: USS City of Corpus Christi

text: Alus saapui 1. toukokuuta 2011 uuteen tukikohtaansa Pearl Harboriin Havaijilla, jossa se liitettiin 7. sukellusvenelaivueen johtoalukseksi. Aluksen päällikkö Robert M Gaucher luovutti 29. heinäkuuta päällikkyyden Christopher Buziakille.


title: Arlie Schardt

text: Alfred E. "Arlie" Schardt (24. huhtikuuta 1895 Milwaukee, Wisconsin – 2. maaliskuuta 1980 Clearwater, Florida) oli yhdysvaltalainen yleisurheilija ja olympiavoittaja, joka kilpaili kestävyysjuoksussa.


title: Arlie Schardt

text: Schardt osallistui olympialaisiin kerran, vuonna 1920, jolloin hän osallistui 3 000 metrin joukkuejuoksuun. Kyseisessä kilpailussa hän juoksi kultaa voittaneessa Yhdysvaltain joukkueessa. Schardt juoksi kilpailun finaalissa kolmanneksi parhaan henkilökohtaisen ajan. Hänen lisäkseen kultaa voittaneeseen joukkueeseen kuuluivat Horace Brown ja Ivan Dresser.


title: Vapaudenkatu (Helsinki)

text: Vapaudenkatu () on Helsinkiin aika ajoin esitettyjen, nykyisin hylättyjen suunnitelmien mukaan liikenneväylä, joka johtaisi keskustasta rautatien vartta myötäillen Pasilaan.


title: Vapaudenkatu (Helsinki)

text: Ensimmäisen kerran keskustasta pohjoiseen johtava pääkatu esiintyi Eliel Saarisen vuonna 1918 laatimassa Suur-Helsingin yleiskaavaehdotuksessa ("Pro Helsingfors"). Sen mukaan Töölönlahti olisi täytetty ja uusi leveä puistokatu olisi kulkenut sen alueen kautta nykyiseltä Asema-aukiolta Pasilaan sijoitetun uuden päärautatieaseman luo, josta olisi myös haarautunut joukko puistokatuja eri suuntiin. Saarinen ehdotti kadulle nimeä "Kuninkaan puistotie" (), joka liittyi samaan aikaan vireillä olleeseen Suomen kuningaskuntahankkeeseen.


title: Vapaudenkatu (Helsinki)

text: Myöhemmin esitetyissä suunnitelmissa Töölönlahden täyttämisestä luovuttiin, ja suunniteltu liikenneväylä sijoitettiin yleensä välittömästi rautatien länsipuolelle. Esimerkiksi Yrjö Lindegrenin ja Erik Kråkströmin vuonna 1954 laatiman asemakaavaehdotuksen mukaan se olisi kulkenut moottoritiemäisenä rautatien vieressä. Alvar Aallon vuonna 1964 laatiman keskustasuunnitelman mukaan tie olisi sijoitettu pilarien varaan rautatien yläpuolelle, jotta Helsinkiin saapuville olisi sieltä avautunut komea näköala. Tien eteläpäähän suunnitellun "Terassitorin" yhteyteen olisi tullut laaja liikekeskus pysäköintitiloineen. Useimpien suunnitelmien mukaan Vapaudenkatu olisi eteläpäässään liittynyt Keskustan kehäväylään tai Helsingin keskustatunneliin, pohjoispäässään taas Lahdenväylän ja Turunväylän yhdistäväksi suunniteltuun Pasilanväylään.


title: Vapaudenkatu (Helsinki)

text: Suunnitelma sai osakseen myös laajaa vastustusta osittain korkeiden rakennuskustannusten vuoksi, mutta myös kaupunkikuvallisista syistä ja erityisesti, koska sen pelättiin lisäävän merkittävästi liikennettä keskikaupungilla. Lisäksi suunnitelman toteuttaminen olisi merkinnyt, että huomattava osa Linnunlaulun alueen historiallisesti arvokkaista huviloista olisi täytynyt purkaa. Eräiden asukasyhdistysten lisäksi varsinkin Liikennepoliittinen yhdistys Enemmistö on voimakkaasti vastustanut hanketta.


title: Vapaudenkatu (Helsinki)

text: Vuonna 1976, hyväksyessään kantakaupungin yleiskaavan, kaupunginvaltuusto päätti, että Vapaudenkadun suunnittelusta oli luovuttava. Kun suunnitelma kuitenkin tuli myöhemmin eri yhteyksissä uudelleen esille, valtuusto hylkäsi sen uudestaan vuonna 1997.


title: Vapaudenkatu

text: Vapaudenkatu voi tarkoittaa ainakin seuraavia:


title: Hồ-dynastian linnoitus

text: Hồ-dynastian linnoitus on temppeleistä ja torneista koostuva rakennusyhdistelmä Thanh Hóain provinssissa, Vietnamissa. Se sijaitsee 150 kilometriä lounaaseen Hanoiin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat nykyään Unescon maailmanperintöluetteloon.


title: Tobias Hysén

text: Glenn Tobias Hysén (s. 9. maaliskuuta 1982 Göteborg, Ruotsi) on ruotsalainen jalkapalloilija.


title: Tobias Hysén

text: Hysén on pelipaikaltaan hyökkääjä. Hän voi pelata myös keskikentällä hyökkäävässä roolissa.


title: Tobias Hysén

text: Hysén on edustanut Allsvenskanin IFK Göteborgia vuodesta 2007 lähtien. Hän pelasi ensimmäisen ottelunsa Ruotsin maajoukkueessa vuonna 2005.


title: Tobias Hysén

text: Hysénin isä Glenn on entinen jalkapalloilija. Myös hänen velipuolensa Alexander ja Anton ovat jalkapalloilijoita.


title: Finnsementti

text: Finnsementti Oy on suomalainen sementtivalmistaja, joka valmistaa suurimman osan Suomen sementtitarpeesta (2012). Yrityksen valikoimaan kuuluu lisäksi erilaisia betonin seos- ja lisäaineita sekä kivirouheita. Yrityksellä oli vuonna 2009 liikevaihtoa 105 miljoonaa euroa ja henkilöstöä 204.


title: Finnsementti

text: Finnsementti Oy:n edeltäjät alkoivat valmistaa sementtiä 1900-luvun alussa Paraisten Kalkkivuori Osakeyhtiön sementtitehtaassa ja Lohjan Kalkkitehdas Osakeyhtiön tehtaassa. Kolmas sementtitehdas perustettiin Lappeenrantaan vuonna 1938 ja neljäs Kolariin vuonna 1968.


title: Finnsementti

text: Vuonna 1992 Partekin ja Lohjan sementtiteollisuudet yhdistyivät. Finnsementti kuului vuosina 1993–1999 Scancem-konserniin. Vuodesta 1999 lähtien Finnsementti on kuulunut yhteen maailman suurimmista rakennusmateriaaliyrityksistä, CRH-konserniin.


title: Finnsementti

text: Yrityksellä on sementtitehtaat Paraisilla ja Lappeenrannassa, kuonajauhetehdas Raahessa ja lisäainetehdas sekä rouheiden jalostus ja varastointi Paraisilla. Sementtiasemat sijaitsevat Kirkkonummella, Pietarsaaressa, Oulussa, Vaasassa ja Maarianhaminassa.


title: USS Albuquerque

text: USS Albuquerque (runkonumero SSN-706) on Yhdysvaltain laivaston palveluksessa oleva Los Angeles -luokan ydinsukellusvene.


title: USS Albuquerque

text: Sukellusvene tilattiin General Dynamics Electric Boat Divisionilta Grotonista Connecticutista. Sen rakentaminen aloitettiin 27. joulukuuta 1979 ja alus laskettiin vesille 13. maaliskuuta 1982 kumminaan rouva Nancy L. Domenici. Se liitettiin laivastoon 21. toukokuuta 1983 ensimmäisenä päällikkönään Richard H. Hartman.


title: USS Albuquerque

text: "USS Albuquerque" oli vuoden 1983 lopun erilaisissa testeissä. Vuoden 1985 alussa palasi telakalle huollettavaksi, mistä se palasi palvelukseen 15. huhtikuuta. Toukokuussa alus siirtyi Floridaan asejärjestelmän testaukseen. Kesän kuluessa alus osallistui erilaisiin laivastoharjoituksiin ja elokuussa se otettiin operatiiviseen käyttöön. Loka-marraskuussa alus oli partioimassa Atlantilla ja joulukuussa se oli telakalla Grotonissa.


title: USS Albuquerque

text: 14. tammikuuta 1986 siirrettiin kahdeksi kuukaudeksi telakalle. Maaliskuussa se oli telakan koealuksena ja alus palasi vasta toukokuussa kotisatamaansa. Alus lähti 19. toukokuuta partiomatkalle, jonka aikana se vieraili muun muassa Skotlannissa ja Englannissa. Se palasi 14. syyskuuta kotisatamaansa. Lokakuussa se matkasi Exumanlahteen, mistä se palasi Grotoniin marraskuun alussa. Se lähti kuitenkin jo 4. marraskuuta merelle osallistuakseen kahteen merisotaharjoitukseen.


title: USS Albuquerque

text: Alus oli päivystystehtävissä New Londonissa 24. marraskuuta -7. joulukuuta ja vietti pääosan joulukuun lopusta sukellusveneentorjuntaharjoitusten maalialuksena. Alus siirrettiin vuoden 1987 alussa New Londonin laivastotukikohtaan.


title: USS Albuquerque

text: Tammikuussa 1988 alus oli sijoitettuna Atlantin laivaston vedenalaisen toiminnan testauskeskukseen () Bahamalle maalilaivaksi testattaessa uutta torpedoa (). Alus oli uudelleen maalilaivana huhti-toukokuun, kunnes se siirrettiin huollettavaksi kesäkuussa. Aluksen palattua palvelukseen heinäkuussa se jatkoi palvelustaan AUTECissa. Marraskuusta alkaen alus partioi Pohjois-Atlantilla.


title: USS Albuquerque

text: "USS Albuquerque" palasi helmikuussa 1989 Pohjois-Atlantilta, jonka jälkeen se oli koulutustehtävissä Grotonissa huhti-toukokuun. Heinäkuussa alus oli jälleen AUTECissa koulutettavana sekä puolustusministeri Richard Cheneyn kuljetustehtävissä. J. C. Kane vastaanotti elokuussa aluksen päällikön tehtävät J. T. Byrdiltä. Alus oli Fort Lauderdalessa lokakuussa. Marraskuun kaksi viimeistä viikkoa ja joulukuun ensimmäisen viikon alus oli koulutuksessa valmistauduttaessa siirtymään Välimerelle.


title: USS Albuquerque

text: Alus osallistui 1999 kuuden kuukauden Välimeren purjehdukseen lentotukialus "USS Theodore Rooseveltin" taisteluosaston mukana. Alus laukaisi kymmenen Tomahawk-risteilyohjusta Serbian hallinnoimaan Jugoslaviaan. Purjehduksen aikana alus vieraili useissa satamissa kuten Napolissa, La Maddalenassa ja Toulonissa.


title: USS Albuquerque

text: "USS Albuquerque" siirrettiin 1. heinäkuuta 2001 modernisoitavaksi ja polttoaineenvaihtoon Portsmouthin laivastontelakalle Kitteryyn Maineen. Alus palasi New Londonin sukellusvenetukikohtaan 8. toukokuuta 2003 päällikkönään Stuart B. Munsch vapauduttuaan telakalta. Alus osallistui 19. heinäkuuta 2004 "USS Harry S. Trumanin" taisteluosaston mukana Marokon rannikolla pidettyyn Majestic Eagle -harjoitukseen. Se palasi 26. heinäkuuta Grotoniin Connecticutiin.


title: USS Albuquerque

text: Alus lähti Grotonista "USS Harry S. Trumanin" taisteluosaston mukana 13. lokakuuta tukemaan operaatio Iraqi Freedomia ja terrorisminvastaista taistelua. Alus palasi New Londoniin 12. huhtikuuta 2005 oltuaan merellä kuusi kuukautta. Se vieraili muun muassa Skotlannissa, Portugalissa, Espanjassa, Italiassa, Kreikassa, Scheyschelleillä ja Bahrainissa. Aluksen päälliköksi vaihtui 27. heinäkuuta Robert Douglass.


title: USS Albuquerque

text: Alus lähti 6. kesäkuuta 2006 Grotonista "USS Iwo Jiman" ympärille kootun osaston mukana kuuden kuukauden purjehdukselle, jonka aikana osaston tehtävänä oli tukea terrorisminvastaista taistelua. Osasto läpäisi 8. marraskuuta Suezin kanavan.


title: USS Albuquerque

text: Alus aloitti 22. heinäkuuta 2007 viikon laivastovierailun Trinidadissa ja Tobagossa osana Yhdysvaltain lipun näyttöä Karibialla ja latinalaisessa Amerikassa. Alus saapui 22. helmikuuta 2009 Sudanlahteen ja 4. heinäkuuta Jokosukaan Japaniin juhliakseen Yhdysvaltain itsenäisyyspäivää.


title: USS Albuquerque

text: "USS Albuqueque" saapui 6. elokuuta uuteen kotisatamaansa Point Lomaan 6. elokuuta. Cristopher J. Cavanaugh vastaanotti 23. heinäkuuta 2010 Point Lomassa aluksen päällikkyyden Michael G. Badorfilta.


title: USS Albuquerque

text: Alus lähti 15. kesäkuuta 2011 San Diegosta Tyynelle valtamerelle. Se saapui 29. heinäkuuta Brisbaneen Australiaan ja 6. syyskuuta Jokosukaan Japaniin. Alus ankkuroitui 21. lokakuuta Guamin laivastotukikohtaan. Emälaiva "USS Frank Cable" täydensi aluksen varastot 21. marraskuuta Aprassa Guamilla. Alus palasi 15. joulukuuta Point Lomaan matkattuaan kuuden kuukauden aikana yli 40000 merimailia.


title: USS Portsmouth (SSN-707)

text: USS Portsmouth (SSN-707) oli Yhdysvaltain laivaston Los Angeles -luokan ydinsukellusvene.


title: USS Portsmouth (SSN-707)

text: Sukellusvene tilattiin General Dynamics Electric Boat Divisionilta Grotonista Connecticutista. Sen rakentaminen aloitettiin 8. toukokuuta 1980 ja alus laskettiin vesille 18. syyskuuta 1982. Alus liitettiin laivastoon 1. lokakuuta 1983.


title: USS Portsmouth (SSN-707)

text: Alus on poistettu käytöstä 10. syyskuuta 2004.


title: Jean Vilnet

text: Jean-Félix-Albert-Marie Vilnet (8. huhtikuuta 1922 Chaumont – 23. tammikuuta 2013) oli katolisen kirkon ranskalainen pappi. Hän sai vihkimyksensä 22. lokakuuta 1944, ja piispa hänestä tuli 13. joulukuuta 1964. Hän toimi vuosina 1964–1983 Saint-Dién hiippakunnan ja vuosina 1983–1998 Lillen hiippakunnan piispana. Hän jäi eläkkeelle 2. heinäkuuta 1998.


title: Jean Vilnet

text: Vilnet osallistui Vatikaanin toiseen kirkolliskokoukseen.


title: USS Minneapolis-Saint Paul

text: USS Minneapolis-Saint Paul (SSN-708) oli Yhdysvaltain laivaston Los Angeles -luokan ydinsukellusvene.


title: USS Minneapolis-Saint Paul

text: Sukellusvene tilattiin General Dynamics Electric Boat Divisionilta Grotonista Connecticutista. Sen rakentaminen aloitettiin 20. tammikuuta 1983 ja alus laskettiin vesille 19. maaliskuuta 1983. Alus liitettiin laivastoon 10. maaliskuuta 1984.


title: USS Minneapolis-Saint Paul

text: Yhdysvaltain 2. laivaston komentaja määräsi 16. syyskuuta 2003 kaikki Hampton Roadsissa olevat 40 alusta yhtenä "USS Minneapolis-Saint Paul" poistumaan satamasta, jotta ne välttyisivät hurrikaani Isabelin tuulelta ja mahdollisilta hurrikaanin nostattamien aaltojen aiheuttamilta vaurioilta.


title: USS Minneapolis-Saint Paul

text: "USS Minneapolis-Saint Paul" poistettiin käytöstä 28. elokuuta 2008 sen oltua 24 vuotta palveluksessa. Sukellusvene hinattiin Puget Soundin laivastontelakalle Bremertoniin Washingtoniin, jossa se odotti romutuksen aloittamista aina vuoteen 2011.


title: Mark Howard

text: Mark James Howard (s. 29. tammikuuta 1986 Salford, Englanti) on englantilainen jalkapalloilija. Tällä hetkellä hän edustaa Tanska AGF Aarhusia. Howard on pelipaikaltaan keskuspuolustaja.


title: Mark Howard

text: Howard syntyi Salfordissa, Suur-Manchesterin alueella ja kävi Hope High School -koulua. Howard aloitti uransa pelaamalla Barr Hill Lads Clubissa Salfordissa. Hän siirtyi Manchester Unitediin juniorina ja pelasi useita vuosia seuran nuoriso- ja reservijoukkueissa. Howard ei onnistunut kuitenkaan murtautumaan edustusjoukkueeseen ja sai siirtyä pois ilmaisella siirrolla kauden 2005–2006 loputtua. Heinäkuussa 2006 Howard siirtyi tanskalaiseen Brøndbyhyn, jonka valmentajana toimi entinen Unitedin reservijoukkueen valmentaja René Meulensteen. Howard sai vuoden pelaaja -palkinnon Brøndby 1. joulukuuta 2007. Joulukuussa 2008 hän allekirjoitti kolmen ja puolen vuoden sopimuksen AGF Aarhusin kanssa.


title: Patricio Infante Alfonso

text: Patricio Infante Alfonso (s. 9. lokakuuta 1929 Santiago de Chile) on katolisen kirkon chileläinen pappi. Hän sai vihkimyksensä 28. kesäkuuta 1953, ja piispa hänestä tuli 23. syyskuuta 1984. Hänet oli 7. elokuuta nimitetty Santiago de Chilen arkkihiippakunnan apulaispiispaksi ja Gergisin titulaaripiispaksi.


title: Patricio Infante Alfonso

text: 12. joulukuuta 1990 Alfonso sai nimityksen Antofagastan arkkipiispaksi, jona hän toimi, kunnes jäi eläkkeelle 26. marraskuuta 2004.


title: Skookum Jim Mason

text:
Skookum Jim Mason (n. 1855 – 11. heinäkuuta 1916), intiaani nimeltään Keish, oli mies, joka luultavasti löysi Klondiken kullan. Skookum Jim kuului athabasca-ryhmään kuuluneeseen Tagish Khwáan -heimoon. Skookum Jim syntyi Bennett-järven lähellä noin vuonna 1855 tahltan-heimoon. 1880-luvun puolivälissä Skookum Jim työskenteli kantajana kullankaivajille, jolloin hän sai lisänimen ”Skookum”. Skookum tarkoitti chinookin puhekielessä ja paikallisessa Tyynenmeren rannikon englannissa muun muassa vahvaa, isoa ja luotettavaa. Skookum Jim auttoi myös maanmittari William Ogilvieta retkellään.
Alun perin Klondiken kullan löytäjäksi väitettiin George Garmackia. Nykyään löytäjänä pidetään yleensä joko Skookum Jimiä tai ehkä hänen sisartaan Kate Carmackia eli Shaaw Tláata.


title: Ivan Dresser

text: Ivan Chandler Dresser (3. heinäkuuta 1896 Flandreau, Etelä-Dakota – 27. joulukuuta 1956 New York, New York) oli yhdysvaltalainen yleisurheilija ja olympiavoittaja, joka kilpaili kestävyysjuoksussa.


title: Ivan Dresser

text: Dresser osallistui olympialaisiin kerran, vuonna 1920, jolloin hän osallistui 5 000 metrille ja 3 000 metrin joukkuejuoksuun. Hän selviytyi 5 000 metrillä finaaliin, mutta ei juossut siinä maaliin asti. 3 000 metrin joukkuekilpailussa hän juoksi kultaa voittaneessa Yhdysvaltain joukkueessa. Dresser juoksi kilpailun finaalissa kuudenneksi parhaan henkilökohtaisen ajan. Hänen lisäkseen kultaa voittaneeseen joukkueeseen kuuluivat Horace Brown ja Arlie Schardt.


title: Ivan Dresser

text: Hänen ennätyksensä 5 000 metrillä oli 15.41,8 vuodelta 1920. Hän kuului General Motorsin johtohenkilöihin.


title: Sultan Məcid Əfəndiyev

text: Sultan Məcid Məcid oğlu Əfəndiyev (; 26. toukokuuta 1887 Şamaxı – 21. huhtikuuta 1938) oli azerbaidžanilainen kommunistijohtaja.


title: Sultan Məcid Əfəndiyev

text: Sultan Məcid Əfəndiyev syntyi porvarisperheeseen. Hän liittyi Venäjän sosiaalidemokraattiseen työväenpuolueeseen vuonna 1904, oli perustamassa sosiaalidemokraattista Hümmət-järjestöä ja osallistui vuosien 1905–1907 vallankumoustapahtumiin. Vuonna 1915 hän valmistui lääkäriksi Kazanin yliopistosta.


title: Sultan Məcid Əfəndiyev

text: Helmikuun vallankumouksen jälkeen Əfəndiyev oli Bakun neuvoston sekä Hümmətin ja bolševikkipuolueen komiteoiden jäsen. Vuonna 1918 hän työskenteli kansallisuusasiain kansankomissariaatin Taka-Kaukasian muslimiasiain komissaarina ja VKP(b):n keskuskomitean idän kansojen kommunistijärjestöjen keskusbyroon varapuheenjohtajana. Vuosina 1920–1921 hän oli Bakun neuvoston toimeenpanevan komitean jäsen, Azerbaidžanin kommunistipuolueen erityisvaltuutettu ja Gəncən kuvernementin komissaari. Vuosina 1921–1924 hän toimi Azerbaidžanin SNT:n maatalouden kansankomissaarina ja vuosina 1924–1927 Azerbaidžanin työläis-talonpoikaisen tarkastuksen kansankomissaarina sekä tasavallan kommunistipuolueen keskuskontrollikomission puheenjohtajana. Hän oli myös VKP(b):n keskuskontrollikomission, Taka-Kaukasian aluekomitean ja Azerbaidžanin kommunistipuolueen keskuskomitean byroon jäsen.


title: Sultan Məcid Əfəndiyev

text: Vuonna 1927 Əfəndiyev nimitettiin Azerbaidžanin SNT:n toimeenpanevan keskuskomitean varapuheenjohtajaksi ja vuonna 1931 sen puheenjohtajaksi. Vuosina 1932–1936 hän toimi myös Taka-Kaukasian SFNT:n toimeenpanevan keskuskomitean puheenjohtajana.


title: Sultan Məcid Əfəndiyev

text: 1930-luvun lopussa Əfəndiyev joutui Stalinin vainojen uhriksi. Hänet pidätettiin kesäkuussa 1937 ja ammuttiin seuraavan vuoden huhtikuussa.


title: Ditiotreitoli

text: Ditiotreitoli eli DTT tai Clelandin reagenssi (CHOS) on orgaaninen yhdiste, joka sisältää sekä dioli- ja ditioliryhmät. Yhdistettä käytetään biokemian tutkimuksissa.


title: Ditiotreitoli

text: Ditiotreitolin hapetus-pelkistyspotentiaali on alhainen −0,33 V eli se on hyvä pelkistin. Tällöin se hapettuu muodostaen syklisen kuusiatomisen disulfidin. Tätä ominaisuutta käytetään hyväksi biokemiassa proteiinitutkimuksissa. Ditiotreitoli kykenee pelkistämään esimerkiksi kysteiiniaminohapon sivuryhmiä muodostamat disulfidisidokset tioliryhmiksi. Pelkistyksen jälkeen usein lisätään myös jodietikkahappoa estämään disulfidisiltojen uudelleenmuodostuminen. Ditiotreitolin liuosta voidaan myös käyttää ehkäisemään disulfidisidosten muodostumista. Näihin tarkoituksiin voidaan käyttää myös muitakin tioleja, kuten merkaptoetikkahappoa.


title: Ditiotreitoli

text: Ditiotreitolia voidaan käyttää hyväksi myös peptidien synteesissä. Sillä poistetaan tioliryhmien suojausryhmät esimerkiksi tert-butyylimerkaptoryhmät.


title: Assamilaiset

text: Assamilaiset ovat indoarjalaista assamin kieltä puhuva kansa Intian Assamin osavaltiossa. Vuonna 1991 heitä oli noin 15 miljoonaa osavaltion 22 miljoonasta asukkaasta. Assamilaisia asuu myös Bhutanissa.


title: Assamilaiset

text: Assamin muinaisia asukkaita olivat indoarjalaisia kieliä puhuneet radhat ja kamarupat. 1200-luvulla alueen valtasivat Burmasta saapuneet thailaista kieltä puhuneet ahomit, jotka sulautuivat kantaväestöön. Myöhemmin alueelle on muuttanut väestöä muualta Intiasta sekä Bangladeshista. Vuoristossa asuu pieniä alkuperäiskansoja.


title: Assamilaiset

text: Kansan pääelinkeino on maanviljely ja tärkein viljelyskasvi riisi. Lisäksi kasvatetaan hirssiä, maissia, papuja, pähkinöitä, seesamia, banaaneita, mangoja, juuttia, puuvillaa, tupakkaa ja teetä. Vetojuhtina käytetään puhveleja ja härkiä. Alueella tuotetaan myös silkkiä. Assamin teeviljelmien työntekijät ovat yleensä kotoisin Intian muista osavaltioista.


title: Assamilaiset

text: Ruokavalion perustan muodostaa mausteiden, vihannesten ja kalan kanssa syötävä riisi. Naiset pitävät pitkää hametta ja värikästä puseroa, jonka päälle sidotaan šaali. Miesten pukuun kuuluu dhoti tai housut ja niiden päällä roikkuva paita. Suurin osa kansasta asuu maaseudulla. Talot rakennetaan yleensä bambusta ja savesta ja katetaan heinällä. Jakamattomat suurperheet ovat yleisiä.


title: Assamilaiset

text: Uskonnoltaan assamilaiset ovat etupäässä hinduja. Polyteistisen hindulaisuuden ohella alueella on myös ihmisten tasa-arvoa korostavia monoteistisia lahkoja. Kastien väliset erot ovat pienempiä kuin muualla Intiassa. Tärkeitä uskonnollisia keskuksia ovat Kamakhyan temppeli Guwahatissa and Kechaikhatin temppeli Sadiyassa.


title: Assamilaiset

text: Assamin lähin sukukieli on bengali, ja sitä kirjoitetaan kahdella kirjaimella täydennetyllä bengalin kirjaimistolla. Assaminkielinen taiderunous syntyi 1300-luvulla ja historiallinen proosa 1600-luvulla. Nykykirjallisuus alkoi kehittyä 1800-luvun lopussa.


title: Suomen amerikkalaisen jalkapallon maajoukkue

text: Suomen amerikkalaisen jalkapallon miesten maajoukkue edustaa Suomea amerikkalaisen jalkapallon kansainvälisissä arvoturnauksissa. Suomi on osallistunut lajin kansainvälisiin arvokilpailuihin jo 1980-luvun alusta saakka. EM-kisoissa Suomi on maanosan menestynein maa viidellä kultamitalilla ja neljällä hopealla. MM-kisoihin Suomi on selviytynyt kerran, vuonna 1999, jolloin joukkue sijoittui kuudenneksi.


text:
1983: Hopeaa
1985: Kultaa
1987: Pronssia
1989: Hopeaa
1991: Hopeaa
1993: Kultaa
1995: Kultaa
1997: Kultaa
2000: Kultaa
2001: Hopeaa
2005: Pronssia
2010: Viides
2014: Neljäs
2018: Pronssia


text:
1999: Kuudes
2003: "Karsiutui"
2007: "Karsiutui"
2011: "Karsiutui"
2015: "Karsiutui"


title: Barbadoksenakerola

text: Barbadoksenakerola eli barbadoskirsikka ("Malpighia emarginata") on akerolien sukuun "Malpighiaceae"-heimossa kuuluva puuvartinen kasvilaji. Se on kotoisin eteläisestä Meksikosta, Väli- ja Etelä-Amerikasta, mutta sitä kasvatetaan sekä koristekasvina että hedelmäpuuna nykyään myös muualla maailman subtrooppisilla alueilla. Sen hedelmä sisältää runsaasti vitamiineja.


title: Barbadoksenakerola

text: Barbadoksenakerola on ainavihanta pensas tai pieni puu, jonka oksat kasvavat lyhyestä rungosta. Se on yleensä 2–3 metriä korkea mutta voi joskus kasvaa 6 metrin pituiseksi.


title: Barbadoksenakerola

text: Kasvin lehdet ovat yksinkertaisia, muodoltaan soikeita tai suikeita, 2–8 senttimetriä pitkiä, 1–4 cm leveitä ja kiinnittyvät lyhyeen lehtiruotiin. Ne ovat vastakkaisia. Lehdissä on ehyt tai aaltoileva reuna, jossa on pieniä karvoja, jotka voivat ärsyttää ihoa.


title: Barbadoksenakerola

text: Kukat ovat kaksineuvoisia. Ne kasvavat 3–5 kukan kukinnossa, jotka ovat varrettomia tai lyhytvartisia viuhkoja. Ne ovat halkaisijaltaan 1–2 senttimetriä leveitä. Teriön väri vaihtelee vaaleanpunaisesta syvänpunaiseen ja terälehtiä on viisi. Kukissa on kymmenen hedettä ja kuudesta kymmeneen rauhasta verhiössä.


title: Barbadoksenakerola

text: Hedelmä on kirkkaanpunainen luumarja. Se on halkaisijaltaan 1–3 senttimetriä ja painaa 3–5 grammaa. Luumarjat kasvavat pareittain tai kolmen ryhmissä, ja jokainen marja sisältää kolme kolmiomaista siementä. Marjat ovat mehukkaita ja sisältävät runsaasti C-vitamiinia ja muita ravintoaineita. Marjat jakautuvat kolmeen osioon ja ovat tavallisesti happamia tai hapahkoja, minkä vuoksi myös niiden maku on hapan. Viljellyn kasvin marjojen maku voi kuitenkin olla myös makea. Barbadoksenakerolan kemiallinen koostumus vaihtelee lajikkeen ja ympäristöolosuhteiden mukaan, mutta tavallisimmin koostumus on seuraavanlainen: proteiineja (2,1–8 g), lipidejä (2,3–8 g), hiilihydraatteja (35,7–78 g), kalsiumia (117 mg), fosforia (171 mg), rautaa (2,4 mg), pyridoksiinia (87 mg), riboflaviinia (0,7 mg), tiamiinia (0,2 mg), vettä (906–920 g) ja ravintokuitua (30 g)


title: Barbadoksenakerola

text: Barbadoksenakerolaa kasvaa luonnonvaraisena Yhdysvaltojen eteläisimmissä osissa Floridassa ja Etelä-Texasissa, Meksikossa, Väli-Amerikassa, Karibialla ja Etelä-Amerikassa niinkin etelässä kuin Perussa ja Minas Geraisin osavaltiossa Brasiliassa. Sitä viljellään lisäksi eri puolilla maailmaa trooppisilla ja subtrooppisilla alueilla, esimerkiksi Kanariansaarilla, Ghanassa, Etiopiassa, Madagaskarissa, Sansibarissa, Sri Lankassa, Taiwanissa, Intiassa, Jaavalla, Havaijilla ja Australiassa.


title: Barbadoksenakerola

text: Hedelmä on syötävä ja sitä käytetään laajalti lajin alkuperäisalueella ja viljellään muualla sen suuren C-vitamiinipitoisuuden vuoksi. 100 g hedelmää sisältää 1 677,6 mg C-vitamiinia.


title: Barbadoksenakerola

text: Barbadoksenakerola on pienilehtisyytensä ja -hedelmäisyytensä sekä hienon haarautumisensa vuoksi suosittu bonsaikasvi. Sitä kasvatetaan myös koristeeksi ja pensasaitana.


title: Barbadoksenakerola

text: Barbadoksenakerolaa voidaan kasvattaa siemenestä, leikkaamalla ja muilla tavoilla. Laji suosii kuivaa hiekkamaata ja suoraa auringonvaloa. Se on erittäin herkkä kylmälle, eikä siedä alle -1 ⁰C:n lämpötiloja. Pinnallisten juuriensa vuoksi se ei myöskään kestä hyvin tuulta.


title: Barbadoksenakerola

text: Barbadoksenakerola on isäntäkasvi "Chiomara asychis" -perhosen, "Ephyriades brunneus" -perhosen, ja "Timochares ruptifasciatus" -perhosen toukille. "Anthonomus macromalus" -kärsäkkään toukat syövät hedelmiä, kun taas aikuiset kärsäkkäät syövät kasvin nuoria lehtiä.


title: Kaguaani

text: Kaguaani ("Cynocephalus volans") on Kaakkois-Aasiassa elävä kaguaanien heimoon kuuluva nisäkäslaji.


title: Kaguaani

text: Kaguaani pystyy liitämään jopa yli 100 metriä. Kaguaani levittää liitoon lähtiessään raajansa, joiden välille on kehittynyt ihopoimu. Oksalle pysähtynyt kaguaani näyttää siltä kuin sen ruumista peitäisi täplikäs viitta. Tämä "viitta" on kaguaanin liitopoimu. Kaguaanin ruumiinpituus on 33–38 cm, minkä lisäksi häntä on 22–27 cm:n mittainen.


title: Kaguaani

text: Kaguaani syö lehtiä, kukkia ja mahdollisesti hedelmiä.


title: Kaguaani

text: Laji elää vain Filippiineillä, jossa se on elinvoimainen.


title: Juntunen

text: Juntunen on suomalainen sukunimi, joka on muun muassa seuraavilla henkilöillä:


title: Jelle Vanendert

text: Jelle Vanendert (s. 19. helmikuuta 1985 Neerpolt) on belgialainen maantiepyöräilijä. Hän aloitti ammattilaisuransa Chocolade Jacques - Topsport Vlaanderen -joukkueessa 2007, edusti seuraavalla kaudella Française des Jeuxia, vuosina 2009–2011 belgialaistalli Omega Pharma-Lottoa ja kaudesta 2012 belgialaista Lotto-Belisolia, nykyiseltä nimeltään Lotto Soudal.


title: Jelle Vanendert

text: Ranskan ympäriajossa 2011 Vanendert voitti Plateau-de-Beillen huipulle päättyneen 14. etapin.


title: Jelle Vanendert

text: Lähteet: Cycling Archives, Cyclingbase


title: Alfréd Haar

text: Alfréd Haar (1885–1933) oli unkarilainen matemaatikko. Hänen työnsä painottui suureksi osaksi differentiaaliyhtälöihin, Tšebyšovin lauseeseen ja erityisesti topologisiin ryhmiin. Hänen mukaansa on nimetty Haarin mitta.


title: George Lewis

text: George Lewis (13. heinäkuuta 1900 – 31. joulukuuta 1968) oli yhdysvaltalainen jazzklarinetisti ja orkesterinjohtaja. Hän oli New Orleansin merkittävimpiä muusikoita toisen maailmansodan jälkeen.


title: George Lewis

text: Lewis perusti oman orkesterin vuonna 1923. 1930-luvun alussa hän soitti Bunk Johnsonin orkesterissa ja uudestaan vielä 1940-luvulla vuoteen 1946. Tämän jälkeen hän johti omia yhtyeitä New Orleansissa 1960-luvun puoleen väliin saakka.


title: Les Mills

text: Leslie Roy ”Les” Mills (s. 1. marraskuuta 1934 Auckland) on uusiseelantilainen kuulantyöntäjä ja kiekonheittäjä. Hän toimi vuosina 1990–1998 Aucklandin pormestarina.


title: Les Mills

text: Mills osallistui kesäolympialaisiin neljästi, Roomassa 1960, Tokiossa 1964, Méxicossa 1968 ja Münchenissä 1972. Kuulantyönnössä hän sijoittui Roomassa yhdenneksitoista, Tokiossa seitsemänneksi, Méxicossa yhdenneksitoista ja Münchenissä hän karsiutui loppukilpailusta. Kiekonheitossa hän sijoittui Münchenissä neljänneksitoista ja Roomassa ja Tokiossa hän ei selviytynyt loppukilpailuun.


title: Les Mills

text: Kansainyhteisön kisoihin hän osallistui vuosina 1958–1970. Kiekonheitossa hän voitti kultaa vuonna 1966, sijoittui toiseksi vuosina 1958 ja 1970 ja viidenneksi 1962. Kuulantyönnössä hän sijoittui toiseksi vuonna 1966, kolmanneksi 1970, kuudenneksi 1962 ja seitsemänneksi 1958.


title: Les Mills

text: Mills on valmentanut muun muassa kiekonheiton maailmanmestaria Beatrice Faumuinaa. Mills työnsi kuulantyöntöennätyksensä 19,80 m vuonna 1967 ja se säilyi Uuden-Seelannin ennätyksenä vuoteen 2011 saakka, jolloin 16-vuotias Jacko Gill ylitti sen.


Franklinin Copperminejoen retki 1818–1822 oli Englannin laivaston luutnantin John Franklinin Kanadan pohjoisrannikkoa tutkimaan pyrkinyt retkikunta, jonka tarkoituksena oli löytää Kanadan pohjoispuolitse kulkeva Luoteisväylä.


title: Franklinin Copperminejoen retki 1818–1822

text: Retkikunta kulki ensin Isolta Orjajärveltä alas Copperminejokea, sitten huterilla tuohikanooteilla merellä rannansuuntaisesti itään ja Hoodjokea pitkin etelään. Turkisyhtiöt epäsivät avun keskinäisen kilpailun takia. Alusta lähtien olematon tai huono huolto aiheutti miehissä kapinointia vähän väliä. Intiaanit ja turkisyhtiöt olivat epäluotettavia avustajia, alueella oli normaalia kylmempää ja riistaa vähemmän kuin yleensä, joten tavalliset ruokatarvikkeet loppuivat ja miehet joutuivat nälissään syömään muun muassa luuydintä, jäkälää ja nahkaa. Retkellä tapahtui murhia ja luultavasti ihmissyöntiäkin, ja jotkut kuolivat nälkään. Keltaveitsi-intiaanit pelastivat retkeläiset.


text: Noin kolme vuotta kestäneelle retkelle lähteneistä 20 miehestä vain 11 palasi. Franklinia juhlittiin silti sankarina, sillä hän oli kartoittanut noin 800 km aiemmin tuntematonta Kanadan pohjoisrannikkoa.